title: FRHI Hotels & Resorts

text: FRHI Hotels & Resorts oli kanadalainen hotelliyhtiö, joka omisti ja operoi Fairmont-, Raffles- ja Swissôtel-luksushotelliketjuja vuosina 2006–2016. FRHI:n pääkonttori oli Torontossa, ja sen omistivat qatarilainen Katara Hospitality ja saudiarabialainen Kingdom Holding Company. Vuonna 2015 ranskalainen AccorHotels ilmoitti ostavansa FRHI:n, ja kauppa saatiin päätökseen kesällä 2016. Accor aikoo sulauttaa FRHI:n kolme hotelliketjua perustettavaan Accor Luxury Brands -yksikköön. Yksikön luksushotelliketjuja ovat silloin Raffles, Fairmont, Sofitel Legend, So Sofitel, Sofitel, MGallery by Sofitel, Pullman ja Swissôtel.


title: FRHI Hotels & Resorts

text: FHRI perustettiin tammikuussa 2006 Kingdom Holdingin ja Colony Capitalin yhteisyrityksenä. Se osti Fairmont Hotels and Resorts -nimisen yhtiön ja fuusioi sen aiemmin Colony Capitalin omistamaan Raffles Hotels Internationaliin, johon kuuluivat Raffles- ja Swissôtel-hotelliketjut.  FRHI:llä on satakunta hotellia ja lomakeskusta 30 maassa.


title: FRHI Hotels & Resorts

text: Raffles International Ltd perustettiin vuonna 1989 valvomaan Singaporen kuuluisan Raffles-Hotellin ja modernimman Raffles Cityn korjausrakennustöitä. Raffles-hotelli avattiin uudelleen 16. syyskuuta 1991.


title: FRHI Hotels & Resorts

text: Raffles International osti Swissôtel-ketjun vuonna 2001 sittemmin konkurssiin menneeltä Swissairilta ja yhdisti seuraavana vuonna siihen singaporelaisen Westin Stamford Plaza -tornihotellin. Sen uudeksi nimeksi tuli Swissôtel The Stamford, yhä nimettynä Raffles-hotellin tavoin Singaporen perustajan Thomas Stamford Rafflesin mukaan.


title: FRHI Hotels & Resorts

text: Vuonna 1995 muodostettu holdingyhtiö Raffles Holdings myi vuonna 2005 Raffles-ketjun losangelesilaiselle sijoitusyhtiö Colony Capitalille. Kauppa käsitti 41 hotellia ja lomakeskusta. Seuraavana vuonna saudien Kingdom Holdings ja Colony Capital perustivat yhteisyrityksen FRHI, joka osti Fairmont-hotelliyhtiön. Vuonna 2010 qatarilainen Qatari Diar hankki 40 prosentin omistusosuuden FRHI:stä. Vuonna 2015 AccorHotels ilmoitti ostavansa FRHI:n kokonaan itselleen 2,9 miljardilla US-dollarilla.


title: Sooraj R. Barjatya

text: Sooraj R. Barjatya (s. 22. helmikuuta 1965 Mumbai, Maharashtra) on intialainen elokuvaohjaaja, -tuottaja ja -käsikirjoittaja, joka työskentelee hindinkielisessä elokuvateollisuudessa. Hän on voittanut kolme Filmfare Awards -palkintoa.


title: Sooraj R. Barjatya

text: Barjatya on ollut naimisissa Vineeta Barjatyan kanssa vuodesta 1986. Heillä on kolme lasta.


title: Fiat Bravo (2007)

text: Fiat Bravo (Typ 198) on Fiatin vuosina 2007–2016 valmistama alemman keskiluokan automalli, joka korvasi Fiat Stilon. Bravon seuraajaksi tuli Fiat Tipo. Australiassa mallia myytiin Ritmo-nimisenä.


title: Fiat Bravo (2007)

text: Bravo sai täydet viisi tähteä vuoden 2007 Euro NCAP -kolaritestistä.


title: Fiat Bravo (2007)

text: Bensiinimoottoreina olivat aluksi 1,4 Fire (90 hv) ja turboahdettu 1,4 T-Jet (120/150 hv). Dieselvaihtoehtona oli 1,9 Multijet (90/120/150 hv), mutta vuonna 2008 se korvattiin 1,6- (105/120 hv) ja 2,0-litraisilla (165 hv) Multijeteillä. Seuraavana vuonna 1,6-litraisesta tuli saataville myös 90- ja 105-hevosvoimaiset versiot.


title: Fiat Bravo (2007)

text: Alkuvuonna 2010 Bravo koki pienen kasvojenkohotuksen, jossa uudistettiin muun muassa etusäleikköä ja sivupeilejä. 150-hevosvoimaisen T-Jetin korvasi 1,4 Multiair (140 hv). Ainoastaan Brasilian markkinoilla tarjolle tuli 1,8-litrainen (130 hv) moottori, joka toimii sekä bensiinillä että etanolilla.


title: Black–Scholes-malli

text: Black–Scholes-malli, Black–Scholes–Merton-malli tai BSM-malli on rahoituksessa käytettävä optioiden hinnoittelumalli, jonka ovat kehittäneet tutkijat Fischer Black ja Myron Scholes vuonna 1973 ilmestyneessä tieteellisessä artikkelissaan: "The Pricing of Options and Corporate Liabilities". Black & Scholes (1973) optioiden hinnoittelumalli tarjoaa ratkaisun "eurooppalaisen" osakkeen osto-option hinnan määrittelemiselle. Tutkijoiden Black & Scholes (1973) mukaan option arvo riippuu useasta eri tekijästä: "kohde-etuuden arvosta", "lunastushinnasta", "riskittömästä korkokannasta", "erääntymisajasta" sekä kohde-etuuden "tuoton volatiliteetista".


title: Black–Scholes-malli

text: Tieteellinen perusta optioiden hinnoittelumallin syntymiselle juontaa juurensa 1960- ja 1970-lukujen taitteeseen. Tuohon aikaan professorit Fischer Black & Myron Scholes (1972, 1973) alkoivat kehittämään matemaattista yhtälöä eurooppalaisen option arvon määrittämiseksi ja myöhemmin Robert Merton (1973) kehitti ja laajensi mallia. Rahoituksen akateeminen yhteisö on pitänyt tutkijoiden Black & Scholes (1973) ja Mertonin (1973) kehittämää optioiden hinnoittelumallia "tieteellisenä läpimurtona" ja sillä on ollut "merkittävä vaikutus" siihen miten kaupankäynnin kohteena olevia optiosopimuksia vielä nykypäivänäkin hinnoitellaan rahoitusmarkkinoilla. Tutkijat Myron Scholes ja Robert Merton palkittiinkin optioiden hinnoitteluteorian parissa tehdystä työstä taloustieteiden Nobel-palkinnolla vuonna 1997. BSM-mallin seurauksena laajamittainen optiokaupankäynti johdannaispörsseissä oli mahdollista.


title: Black–Scholes-malli

text: Ennen "eurooppalaisen" osto-option matemaattisen hinnoittelumallin tasapainoyhtälön johtamista, tutkijat Black & Scholes (1973) tarkastelivat "ideaaleja olosuhteita" teoreettisen mallinsa tueksi ja tekivät muutamia yksinkertaistavia oletuksia rahoitusmarkkinoista ja option kohde-etuudesta.


title: Black–Scholes-malli

text: Näillä taustaoletuksilla tutkijat Black & Scholes (1973: 644) johtavat eurooppalaisten optioiden hinnoittelumallinsa matemaattisen yhtälön:


Black–Scholes-malli


title: Black–Scholes-malli

text: missä


title: Black–Scholes-malli

text: formula_2 = osto-option nykyinen arvo


title: Black–Scholes-malli

text: formula_3 = option kohde-etuuden eli osakkeen nykyinen hinta


title: Black–Scholes-malli

text: formula_4 = normaalijakauman kertymäfunktion arvo


title: Black–Scholes-malli

text: formula_5 = option toteutus- tai lunastushinta (engl. "strike price" tai "exercise price")


title: Black–Scholes-malli

text: formula_6 = luonnollisen logaritmin kantaluku, eli Neperin luku


title: Black–Scholes-malli

text: formula_7 = riskitön korkokanta muunnettuna jatkuvalla korkolaskulla vuotuiseksi


title: Black–Scholes-malli

text: formula_8 = option voimassaoloaika vuosina ennen sopimuksen erääntymistä eli maturiteettia


title: Black–Scholes-malli

text: formula_9 = kohde-etuuden tuoton volatiliteetti


title: Black–Scholes-malli

text: lisäksi komponentit formula_10 ja formula_11 ovat


title: Black–Scholes-malli

text: eli lyhyemmin ilmaistuna


title: Black–Scholes-malli

text: Oheisella kaavalla voimme laskea eurooppalaisen osto-option teoreettisen arvon viiden tekijän funktiona. Intuitiivisestikin tarkasteltuna osto-option hinta formula_2 on yhtä suuri kuin kohde-etuutena olevan osakkeen nykyinen hinta formula_3, josta vähennetään option lunastushinnan nykyisyyteen diskontattu arvo formula_17.


title: Black–Scholes-malli

text: Taulukko 1. Eurooppalaisten ja amerikkalaisten optiosopimusten teoreettiseen arvoon vaikuttavat tekijät


title: Black–Scholes-malli

text: Kuten taulukosta 1 voimme havaita, muuttujien arvon kasvaminen vaikuttaa joko option arvoa alentavasti (miinusmerkki, formula_18), option arvoa kasvattamalla (yhteenlaskumerkki, formula_19) tai vaikutus option arvoon on tuntematon tai arvaamaton (kysymysmerkki, formula_20). Esimerkiksi markkinakorkojen nouseminen kasvattaa väistämättä myös Black & Scholes (1973) -hinnoittelumallin diskonttauskorkoa, mikä taas puolestaan johtaa option toteutushinnan nykyarvon laskemiseen kasvattaen osto-option arvoa ja heikentäen myyntioption arvoa. Kohde-etuuden hinnanvaihtelun eli volatiliteetin kasvu sen sijaan lisää sekä osto- että myyntioption teoreettista arvoa, oli kyseessä sitten eurooppalainen tai amerikkalainen optiosopimus.


title: Liesjärvi (Keuruun järvi)

text: Liesjärvi on Keski-Suomessa Keuruulla ja Ähtärissä sijaitseva järvi, joka kuuluu Kokemäenjoen vesistöön.


title: Liesjärvi (Keuruun järvi)

text: Järven pinta-ala on 804 hehtaaria eli 8,0 neliökilometriä. Se on 5,4 kilometriä pitkä ja 3,4 kilometriä leveä. Järvellä on laaja järvenselkä, josta työntyvät etelään lyhyt Talvilahti ja 1,6 kilometriä pitkä mutta kapea Kutinlahti. Koillissuuntaan aukeaa Marjoniemen ja Halkoniemen taakse leveä järvenosa, jossa sijaitsevat esimerkiksi Majalahti ja Ruokonlahti. Järven ympäristö on alavaa maata, mutta järvelle näkyy muutama mäki. Itäpuolella sijaitsee 60 metriä korkea Korkatinmäki, jonka matalampia huippuja on vielä etelämpänä. Talvilahden ja Kutinlahden välissä kohoaa 40 metriä korkea Myllyvuori.


title: Liesjärvi (Keuruun järvi)

text: Järvessä on kartan mukaan viisi saarta. Järven luoteispäässä sijaitsee Ranta-ahonsaari, joka on 180 metriä pitkä ja 150 metriä leveä. Muut neljä saarta sijaitsevat yhdessä järven kaakkoisrannan tuntumassa. Suurin niistä on Palosaari, joka on 200 metriä pitkä ja 150 metriä leveä. Nuottasaari on 230 metriä pitkä ja 50 metriä leveä. Nämä saaret sijaitsevat lähekkäin. Härkösaari on pienin saari ja Myyräsaari sijaitsee rannassa.


title: Liesjärvi (Keuruun järvi)

text: Järven rantaviivan pituus on 23,0 kilometriä ja sen rannat ovat metsämaata. Järvialueen asutus on harvaa haja-asutusta, joka on keskittynyt Myllynperään ja Välkkyyn. Rannoille on rakennettu yli 60 vapaa-ajan asuntoa. Niille tulee tiet seututieltä 621 tai yhdystieltä 16515, josta haarautuu muita kyläteitä.


title: Liesjärvi (Keuruun järvi)

text: Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Liesjärven valuma-alueeseen (35.484) järvi kuuluu. Järven vedenpinnan korkeus on 162,1 metriä mpy.


title: Liesjärvi (Keuruun järvi)

text: Järvi saa pääosan vedestään Liesjärven valuma-alueelta, sillä se on Pihlajaveden reitin latvavesiä. Liesjärven alueella on kahdeksan yli hehtaarin kokoista järveä tai lampea, jotka laskevat suoraan tai välillisesti järveen. Hirvijärvi (91 ha) laskee Liesjärven koillispäähän Pilkonjokea eli Hirvijokea myöten. Polvilammen (10 ha) laskuoja yhtyy Pilkonjokeen sen puolivälissä. Hietalampi (18 ha) laskee metsäojia pitkin Ruokolahteen. Samaa ojaa käyttävät myös Keskinenlampi (7 ha) ja Törsilölampi. Kuolemaiset (6 ha ja 1 ha) laskevat Kuolemaisenpuroa pitkin Majalahteen. Kauempaa laskevat vielä Ahvenlampi (9 ha) ja Kotalampi (2 ha).


title: Liesjärvi (Keuruun järvi)

text: Järven laskujoki on Liesijoki, joka lähtee Myllynperältä ja laskee Vähään Suojärveen. Sieltä vesireitti jatkaa Suojärveen (228 ha), Martinjärveen (105 ha) ja sieltä Masoa pitkin Köminjärveen (132 ha) ja sitten Pihlajaveteen (21 km²).


title: Ismo (televisiosarja)

text: Ismo on 18. syyskuuta 2015 Elisa Viihde -palvelussa alkanut viihdeohjelma, jonka pääosassa on Ismo Leikola. Ohjelmassa nähdään myös muita koomikoita, kuten Tuomas Uusitalo, Pirjo Heikkilä, Niko Kivelä ja Anna Rimpelä. Toinen tuotantokausi alkoi 16. syyskuuta 2016.


title: Ismo (televisiosarja)

text: Sarjassa seurataan stand up-koomikko Ismo Leikolan kommelluksia arkipäiväisessä elämässään.


title: Intiankolmisiipi

text: Intiankolmisiipi ("Hiptage benghalensis") on monivuotinen, ikivihreä köynnös joka on kotoisin Intiasta, Kaakkois-Aasiassa ja Filippiineillä. Intiankolmisiipiä on viljelty sen tuoksuvien kukkien vuoksi. Luontoon levinneenä siitä on tullut haitallinen vieraslaji.


title: Intiankolmisiipi

text: Intiankolmisiipi on tanakka, korkealle kiipeilevä liaani tai suuri pensas, jonka rungossa kasvaa valkoinen tai kellertävä karva. Sen lehdet ovat suikeat,  ja noin 20 cm pitkät ja 9 cm leveät. Lehtiruoti on enintään senttimetrin pituinen. Sen köynnöstävät oksat kasvavat jopa viiden metrin mittaisiksi.


title: Intiankolmisiipi

text: Intiankolmisiipi kukkii ajoittain ympäri vuoden, ja tuottaa tuoksuvia kukkia jotka muodostavat 10-30 kukan terttuja. Kukkien pohjaväri on valkoinen tai vaaleanpunainen,  ja niissä on keltaisia kuvioita. Hedelmissä on soikeat 2-5 cm pitkät siivet, ja ne leviävät tuulen mukana.


title: Intiankolmisiipi

text: Intiankolmisiipi on kotoisin Intiasta, Kaakkois-Aasiasta ja Filippiineiltä. Se on kirjattu vieraslajiksi Australian sademetsissä ja Mauritiuksella, Réunionilla, Floridassa ja Havaijilla. Näillä alueilla se viihtyy kuivissa alankometsissä, joissa se muodostaa läpitunkemattomia pensaikkoja ja tukahduttaa alkuperäisen kasvillisuuden.


title: Intiankolmisiipi

text: Sitä pidetään yhtenä maailman sadasta haitallisimmasta vieraslajista.


title: Johan Henrik Cygnaeus

text: Johan Henrik Cygnaeus (31. maaliskuuta 1765 Mäntyharju – 7. heinäkuuta 1814 Rantasalmi) oli suomalainen kirkkoherra, lääninrovasti ja valtiopäivämies.


title: Johan Henrik Cygnaeus

text: Cygnaeuksen vanhemmat olivat Porvoon piispa Zacharias Cygnaeus ja hänen ensimmäinen puolisonsa Helena Dorotea Willström. Hän kävi Porvoon lukiota ja pääsi ylioppilaaksi 1781. Cygnaeus opiskeli Turun akatemiassa ja valmistui filosofian kandidaatiksi 1784 ja filosofian maisteriksi 1786. Hänet vihittiin papiksi Porvoon hiippakunnassa 1787.


title: Johan Henrik Cygnaeus

text: Cygnaeus oli Viipurilaisen osakunnan kuraattorina 1784–1787 ja Turun akatemian kaunopuheisuuden dosenttina 1787. Hän oli vuodesta 1787 Loviisan kirkkoherrana silloin toimineen isänsä apulaisena ja hän oli sotasairaalan saarnaajana Loviisassa 1788–1789. Vuonna 1791 Cygnaeus oli Porvoon tuomiorovastiksi nimitetyn isänsä apulaisena. Vuonna 1792 hänestä tuli Pietarin ruotsalaisen Katariinan seurakunnan kirkkoherra. Vuonna 1797 Cygnaues vangittiin ja vietiin Moskovaan epäiltynä valtiollisesta vehkeilystä. Hän pääsi kuitenkaan palaamaan takaisin kirkkoherran virkaansa vielä samana vuonna. Vuoden 1797 lopulla Cygnaues matkusti vierailulle isänsä luokse ja kun hän seuraavana vuonna anoi Venäjän keisarilta pidennystä matkustuslupaansa hänet erotettiin kirkkoherran virasta keisarin käskystä. Tämän jälkeen Cygnaeus oli Suomessa Rantasalmen kirkkoherrana vuodesta 1799 alkaen. Hän oli vt. lääninrovastina 1802 ja vakinaisena lääninrovastina 1803–1813. Cygnaues osallistui valtiopäivämiehenä Porvoon valtiopäiville 1809. hän sai rovastin arvon vuonna 1800.


title: Johan Henrik Cygnaeus

text: Johan Henrik Cygnaeus oli naimisissa vuodesta 1800 Hedvig Maria Collanin (k. 1844) kanssa jonka isä oli Rantasalmen kappalainen Claes Collanus (1721–1790). Heidän poikansa Zachris Cygnaeus (1808–1854) toimi Vaasan lääninhallituksen venäjän kielen kääntäjänä ja Vaasan yläalkeiskoulun venäjän kielen opettajana. Johan Henrik Cygnaeuksen veli oli Porvoon ja myöhemmin Pietarin alueen luterilaisten seurakuntien piispana toiminut Zacharias Cygnaeus nuorempi.


title: Yleisurheilun alle 20-vuotiaiden maailmanmestaruuskilpailut 2016

text: Vuoden 2016 yleisurheilun alle 20-vuotiaiden maailmanmestaruuskilpailut käytiin 19.–24. heinäkuuta Bydgoszczissa, Puolassa. Kaikkiaan kisat olivat 16:nnet. Yhteensä 44 lajissa oli 1518 osallistujaa 160 maasta.


text: Käytetyt lyhenteet:


title: Hail to the Chief

text: Hail to the Chief () on Yhdysvaltain presidentin virallinen hymni. Sen sanat ovat peräisin skotlantilaisen kirjailijan sir Walter Scottin vuonna 1810 julkaistusta runoelmasta "The Lady of the Lake", jossa ”päälliköllä” tarkoitetaan tarinan skottilaista sankaria Roderick Dhuta. Melodian sävelsi brittiläinen teatterimuusikko James Sanderson alkujaan vuonna 1811 Lontoossa esitettyyn teatteriproduktioon.


title: Hail to the Chief

text: Ensimmäisen kerran "Hail to the Chief" liitettiin Yhdysvaltain presidenttiin 22. helmikuuta 1815, jolloin se soitettiin edesmenneen George Washingtonin ja Vuoden 1812 sodan päättymisen kunniaksi. Ensimmäisen kerran hymni soitettiin elävän presidentin kunniaksi vuonna 1829, jolloin presidenttinä toimi Andrew Jackson. John Tylerin kaudella (1841–1845) hymniä alettiin soittamaan presidentin saapuessa paikalle virallisiin tilaisuuksiin.


title: Hail to the Chief

text: Chester A. Arthur ei presidenttinä ollessaan (1881–1885) pitänyt hymnistä, minkä takia hän yritti lopettaa sen käytön. Arthur antoi merijalkaväen orkesterin silloiselle johtajalle John Philip Sousalle tehtäväksi luoda uusi hymni, joka sai nimekseen "Presidential Polonaise". "Presidential Polonaise" ei kuitenkaan Arthurin yrityksestä huolimatta vakiintunut presidentin hymniksi, vaan "Hail to the Chief" säilyi presidentillisenä hymninä. Vuonna 1954 Yhdysvaltain puolustusministeriö virallisti "Hymn to the Chiefin" aseman presidentin hymninä.


title: Hail to the Chief

text: Alkuperäiset sanat sir Walter Scottin mukaan:


title: Alfred N'Diaye

text: Alfred John Momar N'Diaye (s. 6. maaliskuuta 1990 Pariisi, Ranska) on senegalilainen jalkapalloilija. Hän edustaa Espanjan Primera Divisiónissa pelaavaa Villarrealia ja on pelipaikaltaan puolustava keskikenttäpelaaja.


title: Alfred N'Diaye

text: 30. tammikuuta 2014 N'Diaye siirtyi kauden loppuun asti kestävällä lainasopimuksella sevillaisseura Real Betisiin. Hän pelasi loppukauden aikana 16 ottelua. 22. elokuuta 2014 hän teki viisivuotisen sopimuksen Betisin kanssa, tultuaan aikaisemmin kesän aikana vapaaksi agentiksi.


title: Alfred N'Diaye

text: 8. heinäkuuta 2016 N'Diaye siirtyi viisivuotisella sopimuksella Villarrealiin. Hänestä maksettiin 7,5 miljoonan siirtokorvaus, johon sisältyy 1,5 miljoonan euron menestyslisä.


title: Viktor Manner

text: Antero Viktor Manner (vuoteen 1886 "Blomqvist", 30. huhtikuuta 1864 Kokkolan maalaiskunta – 27. helmikuuta 1936 Helsinki) oli suomalainen kaupunginlääkäri ja lääkintöneuvos.


title: Viktor Manner

text: Mannerin vanhemmat olivat maanviljelijä Matts Blomqvist (Broända) ja Maria Elisabet Tylli. Hän pääsi ylioppilaaksi 1886 Helsingin alkeisopistosta ja valmistui Helsingin yliopistosta filosofian kandidaatiksi 1888, lääketieteen kandidaatiksi 1891 ja lääketieteen lisensiaatiksi 1894. Manner opiskeli Berliinissä 1889–1890.


title: Viktor Manner

text: Manner toimi Oriveden kunnanlääkärinä 1895–1898 ja Hämeenlinnan kaupunginlääkärinä 1899–1913. Hän oli terveydenhuollontarkastajana Helsingissä 1914–1917 ja lääkintöhallituksen lääkintöneuvoksena 1917–1931.


title: Viktor Manner

text: Manner oli Hämeenlinnassa kaupnginvaltuuston jäsenenä 1904–1912 ja rahatoimikunnan puheenjohtajana 1912 ja 1913.


title: Viktor Manner

text: Viktor Manner oli naimisissa vuodesta 1892 Anna Natalia Palmrothin kanssa.


title: Gummeruksen sanakirjat

text: Gummeruksen keltaiset perussanakirjat ovat Gummeruksen julkaisemia perustason kielenopiskelijoille suunnattuja sanakirjoja. Sanakirjoja on seitsemälle kielelle: englanti, ruotsi, saksa, espanja, ranska, italia ja venäjä. Perussanakirjojen lisäksi Gummerus julkaisee myös keltaisia taskusanakirjoja, joita saa edellä mainittujen kielten lisäksi viron kielelle.


title: Gummeruksen sanakirjat

text: Suomi-ruotsi-suomi-perussanakirja julkaistiin vuonna 2005. Se sisältää yleissanastoa, erityissanastoa ja arkikielen ilmauksia sekä käytännön esimerkkilauseita. Siinä on yli 30 000 hakusanaa ja 1 296 sivua. Kirjan ovat kirjoittaneet Marianne Saari, Lea Köykkä, Marianne Saanila, Kirsti Tirkkonen ja Kari Viljanen.


title: Dan Reynolds (muusikko)

text: Daniel Coulter "Dan" Reynolds (s. 14. heinäkuuta 1987) on Yhdysvaltalainen muusikko joka tunnetaan parhaiten lasvegasilaisen rock-yhtyeen Imagine Dragonsin laulajana.


title: Dan Reynolds (muusikko)

text: Reynolds syntyi 14. heinäkuuta 1987 Las Vegasissa. Hänen vanhempansa ovat Christene M. ja Ronald Reynolds, asianajaja ja kirjailija. Molemmat ovat kotoisin Pohjois-Nevadasta. Hänellä on 8 sisarusta, 7 veljeä ja yksi sisko.


title: Dan Reynolds (muusikko)

text: Hän on mormonina kasvanut, sittemmin aikuisuudessa hieman syrjääntynyt mormonikulttuurista arvojensa, ja valintojensa suhteen.


title: Dan Reynolds (muusikko)

text: Reynolds oli haluton ryhtymään muusikoksi, osittain koska hänen bändikaverinsa Wayne Sermon kertoi hänelle, "Älä tee musiikkia, koska haluat tehdä musiikkia vaan tee musiikkia, jos sinun pitää tehdä musiikkia." Kun Reynolds aloitti opiskelun Brigham Youngin Yliopistossa, Reynolds totesi, että hän ei voinut "tehdä mitään muuta", ja sitoutui täysin muusikon uraan. Utahissa, Reynolds tapasi ja värväsi rumpali Andrew Tolmanin muodostaakseen yhtyeen yhdessä Wayne Sermonin kanssa. Reynoldsin johtamana, Imagine Dragons voitti BYU:n "Battle of the Bands"-kilpailun ja muita paikallisia kilpailuja. Basisti Ben McKee liittyi bändiin Las Vegasissa sekä myöhemmin, Andrew Tolmanin erotessa yhtyeestä, myös rumpali Daniel Platzman. Marraskuussa 2011, he allekirjoittivat levytyssopimuksen Interscope Recordsin kanssa ja alkoivat työskennellä Grammy-palkitun tuottajan Alex da Kidin kanssa.


title: Dan Reynolds (muusikko)

text:
Imagine Dragons julkaisi debyytti-albumin "Night Visions" ja ensimmäisen singlen "It's Time" syyskuussa 2012. Albumi voitti mm. Billboard-palkinnon parhaasta rock-albumista. Toinen single "Radioactive" saavutti 3. sijan Billboard Hot 100-listalla ja kolmas single "Demons" 6. sijan.
Toinen albumi Smoke + Mirrors julkaistiin helmikuussa 2015. Sen kaksi singleä, "I Bet My Life" ja "Shots" sijoittuivat Billboard Hot 100-listalla.


title: Dan Reynolds (muusikko)

text: Vuonna 2010 Reynolds tapasi Nico Vega-yhtyeen laulajan Aja Volkmanin. Hän kutsui hänet auttamaan tekemiensä demojen viimeistelyssä. Kaksikko aloitti tekemään musiikkia yhdessä nimikkeellä "Egyptian". He äänittivät, tuottivat ja julkaisivat itsenäisesti neljän kappaleen pituisen EP:n digitaalisesti.


title: Dan Reynolds (muusikko)

text: Elokuussa 2016, Reynolds perusti oman levy-yhtiönsä, Night Street Records ja solmi levytyssopimuksen yhdysvaltalaiselle K.Flaylle.


title: Dan Reynolds (muusikko)

text: Laulajan mormonitausta ja siitä seuranneet muuttujat ovat vahvasti esillä Reynoldsin lyriikoissa. Omien sanojensa mukaan hänen tyylilleen ei sovi juhlimisesta, tai seksuaalisuudesta laulaminen, vaan syventyy vahvasti tunnepuoleen, sekä ongelmiin yksilön, ja yhteiskunnan tasolla.


title: Dan Reynolds (muusikko)

text: Hän on bändinsä kanssa järjestänyt kaksi kertaa "Loveloud" Nimiset musiikkifestivaalit LTBTG-Youthia tukemaan vuosina 2017 ja 2018. Samaten vuonna 2018 julkaistun "Believer" -dokumentin, joka liittyy myöskin seksuaalitasa-arvoon, ja Reynoldsiin omaan menneisyyteen, sekä elämään.


title: Dan Reynolds (muusikko)

text: Bändi on myöskin järjestänyt Jesse Robinsonin, ja tämän vanhempien avulla "Tyler Robinson Foundationin," jonka tarkoituksena on tukea ja rahoittaa lasten syöpähoitoja laajasti. Tyler Robinson Foundation -Järjestö alkoi vuosien 2012, ja 2013 aikana Jesse Robinsonin veljen, Tylerin kuoltua syöpään.


title: Dan Reynolds (muusikko)

text: Reynolds ja Aja Volkman avioituivat 5. maaliskuuta 2011 ja heillä on kolme tytärtä. Parin esikoinen, Arrow Eve Reynolds, syntyi 8. elokuuta 2012. 28. maaliskuuta 2017 syntyivät kaksoset, Gia James ja Coco Rae. 26. huhtikuuta 2018 Reynolds ilmoitti Twitterissä hänen ja Volkmanin eronneen. Reynoldsilla on selkärankareuma ja hän on puhunut siitä avoimesti julkisuudessa. Hän on myöskin julkisesti kertonut sairastaneensa masennusta yläkouluikäisenä.


Santa Fen roomalaiskatolinen arkkihiippakunta () on katolisen kirkon arkkihiippakunta New Mexicon osavaltiossa. Hiippakuntaan kuului 93 seurakuntaa, 323 850 jäsentä, 207 pappia ja 139 munkkia sekä 130 nunnaa vuonna 2014.


title: Gun Policy

text: Gun Policy on punk rock -yhtye The Fucking Worldin toinen studioalbumi. Se julkaistiin lokakuussa 1990 levymerkillä Stupido Twins.


title: The Fucking World (albumi)

text: The Fucking World on saman nimisen punkyhtyeen esikoisalbumi, joka julkaistiin lokakuussa 1988 levymerkillä Poko Records. Albumin kappale ”Man for Sale” julkaistiin singlenä.


title: The Fucking World (albumi)

text: Albumi nousi Suomen viralliselle listalle kolmeksi viikoksi yltäen sijalle 24.


title: Man for Sale

text: Man for Sale on punk rock -yhtye The Fucking Worldin single, joka julkaistiin huhtikuussa 1988. Se ilmestyi myöhemmin saman vuoden lokakuussa julkaistulla yhtyeen omaa nimeä kantavalla esikoisalbumilla. Se nousi Suomen virallisen singlelistan sijalle 25.


title: Kuokkavieras Kataja

text: Kuokkavieras Kataja on 5. syyskuuta 2016 Jim-kanavalla alkanut tositeleviosarja. Ohjelmassa juontaja Janne Kataja, kuvaaja Hannu Pyyhtiä ja äänimies Sami Auru vierailevat jokaisessa jaksossa yhdellä paikkakunnalla selvittämässä kuinka vieraanvaraisia suomalaiset ovat.


title: This Is The Fucking World

text: This Is The Fucking World on punk rock -yhtye The Fucking Worldin single, joka julkaistiin marraskuussa 1987 levymerkillä Poko Records. Kappale ilmestyi myöhemmin heinäkuussa 1988 julkaistulla yhtyeen omaa nimeä kantavalla esikoisalbumilla.


title: Day by Day

text: Day by Day on punk rock -yhtye The Fucking Worldin single, joka julkaistiin toukokuussa 1990 levymerkillä Stupido Twins. Kappale julkaistiin myöhemmin saman vuoden lokakuussa ilmestyneellä yhtyeen toisella studioalbumilla "Gun Policy" kansikuva.


title: Jovon

text: Jovon (, ; ) myös muodossa "Javan", on kaupunkimainen taajama ja Jovonin piirin hallinnollinen keskus Hatlonin maakunnassa, Keski-Aasiassa sijaitsevan Tadžikistanin lounaisosassa.


title: Jovon

text: Jovonin väkiluku on kehittynyt seuraavasti: 20 148 (VL1989), 20 000 (VL2000), 25 800 (VL2010) ja 34 200 (arvio, 1.1.2016).


title: Supergirl

text: Supergirl on vuonna 2015 alkanut yhdysvaltalainen draamasarja, joka perustuu DC Comicsin supersankariin Terästyttö. Sarjan kehittivät Ali Adler, Greg Berlanti ja Andrew Kreisberg, ja sen pääosissa näyttelevät Melissa Benoist, Mehcad Brooks ja Jeremy Jordan.


title: Supergirl

text: Toukokuussa 2016 Warner Bros. ilmoitti sarjan saaneen tilauksen toisesta tuotantokaudesta, jonka esittäminen alkoi The CW -kanavalla lokakuussa 2016. Kolmannen kauden esittäminen alkoi lokakuussa 2017.


title: Norak

text: Norak (, ; ), myös muodossa Nurek tai Nurak, on kaupunki Hatlonin maakunnassa, Keski-Aasiassa sijaitsevan Tadžikistanin lounaisosassa. Kaupunki sijaitsee maanteitse noin 65 kilometriä pääkaupunki Dušanbesta itäkaakkoon.


title: Norak

text: Kaupungin väkiluku on kehittynyt seyraavasti: 20 752 , 19 000 , 22 800 ja 29 100 .


title: Norak

text: Vain runsas kolme kilometriä kaupungin keskusaukion länsipuolella on vuonna 1980 valmistunut Norakin vesivoimala, joka sijaitsee 300 metriä korkean Norakin padon yhteydessä. Tämä maatäytteinen pato on maailman korkein pato. Voimalassa on yhdeksän 300 MW:n generaattoria, joita on uusittu. Tämän seurauksena voimalaitoksen yhteiskapasiteetti on nykyään 3 000 MW. Vuositasolla voimalan kapasiteetti on 11,2 miljaria kWh sähköä.


title: Norak

text: Noin 17 kilometriä kaupungista etelälounaaseen sijaitsee noin 2,2 kilometrin korkeudessa vuorella lähiavaruuden (2 000–40 000 km) automaattiseen seuraamiseen tarkoitettu, vuonna 2004 valmistunut optoelektroninen Okno-S -observatorio laitteistoineen (). Venäjän avaruuspuolustusjoukot uusivat järjestelmää vuonna 2014. Osa mittausjärjestelmästä ja sen yksi ohjauskeskus sijaitsee Dušanbessa. Järjestelmä on Venäjän omaisuutta ja sen armeijan käytössä. Venäjä aikoo rakentaa järjestelmään kuuluvia mittausasemia myös omalle alueelleen. Tällä pyritään muun muassa aiempaa pienikokoisempien kohteiden havaitsemiseen. Järjestelmää voidaan käyttää esimerkiksi siviili- ja sotilassatelliittien sekä avaruusromun kulun seurantaan ja uusien kohteiden etsimiseen.


title: Keith B. Richardson

text: Keith Bevan Richardson (2. huhtikuuta 1942 Nottingham – 10. huhtikuuta 2017) oli brittiläinen shakinpelaaja, joka oli erikoistunut pääasiassa kirjeshakkiin. Hän sai kirjeshakin suurmestarin arvon vuonna 1975. Richardsonin paras saavutus on jaettu 3. sija kirjeshakin 7. maailmanmestaruusturnauksessa 1972–1976 ja 10. maailmanmestaruusturnauksessa 1978–1984.


title: Keith B. Richardson

text: Keith B. Richardson syntyi Nottinghamissa 1942. Hänen syntymäpäivästään on erilaisia tietoja. "Fernschach"-lehdessä (1990) annetaan päiväksi 2. huhtikuuta 1942. Bill Wallin mukaan Richarsonin syntymäpäivä olisi 22. helmikuuta. Myös kolmas tieto eli 2. helmikuuta 1942 on annettu joissakin lähteissä (mm. "Bidmonfa.com" -sivustolla).


title: Keith B. Richardson

text: Siviilityönsä Richardson teki pankinjohtajana. Vuonna 1990 hän jo asui Camberleyssä, Surreyn kreivikunnassa. Hän aloitti syyskuussa 2001 Camberleyssä toimintaa harjoittaneen toiminimen "Derek Tidy and Partners LLP" johtajana. Hänen pestinsä päättyi toukokuussa 2008, jolloin hän jäi eläkkeelle.


title: Keith B. Richardson

text: Keith Richardson oppi shakkipelin siirrot jo nuorena. Nopeasti hänestä kehittyi kotiseutunsa vahvin pelaaja. Hän voitti Nottinghamin piirikunnan mestaruuden 1959 ja 1960. Tämän lisäksi hän voitti 1963 Durhamin piirikunnan mestaruuden.


title: Keith B. Richardson

text: Saavutettuaan menestystä paikallisella tasolla Richardson pääsi pelaamaan arvokisoihin. Hän osallistui 1962 Britannian nuorten mestaruuskisoihin (alle 21-vuotiaiden sarja) ja voitti mestaruuden. Tittelin ansiosta hän pääsi edustamaan maataan nuorten Euroopan mestaruuskisoihin Groningenissa 1963 ja sai siellä hopeamitalin. Hänen keskeisin lähipeliuransa päättyi 1968, kun hän sijoittui Bristolissa pelatussa 55. Britannian mestaruusturnauksessa jaetulle 7. sijalle. Kisan voitti Jonathan Penrose. Sen jälkeen Richardson on keskittynyt pääasiassa kirjeshakkiin, mutta on ajoittain pelannut lähishakkia.


title: Keith B. Richardson

text: Lähishakissa Richardsonin vahvuusluku syyskuussa 2016 oli 1995 ELO-pistettä.


title: Keith B. Richardson

text: Kevin Richardson sai kirjeshakin kansainvälisen mestarin arvon 1968. Hän osallistui 7. kirjeshakin maailmanmestaruusturnauksen karsintoihin ja selvisi loppukilpailuun. Kisojen finaali käytiin 1972–1976 ja Richardson jakoi kisassa kolmatta sijaa Vladimir Zagorovskin kanssa mestaruuden voittaneen Jakov Estrinin ja belgialaisen kirjeshakin suurmestari Josef Boeyn takana. Kisan aikana hän sai vuonna 1975 kirjeshakin suurmestarin tittelin. Samanaikaisesti hän osallistui jo 10. MM-turnauksen karsintoihin, joissa selvitti tiensä finaaliin.


title: Keith B. Richardson

text: Ensimmäisen MM-turnauksen jälkeen Richardson pelasi 1977–1980 Perforsin muistoturnauksessa, jonka voitti pisteillä 9,5/12 (7 voittoa ja 5 tasapeliä). Toisen kerran lähelle maailmanmestaruutta Richardson ylsi 1978–1984 pelatussa 10. kirjeshakin maailmanmestaruusfinaalissa, jossa hän jakoi Grigori Sanakojevin kanssa kolmannen sijan. Mestaruuden voitti yhdysvaltalainen Vytas Palciauskas ja hopeaa sai argentiinalainen kirjepelin suurmestari Juan S. Morgado. Kisassa 5. sijalla oli suomalainen Risto Kauranen.


title: Keith B. Richardson

text: Richardson on pelannut Britannian joukkueessa kirjeshakin olympialaisissa ja voitti vuoteen 1990 mennessä joukkueessaan kisoissa kahdesti pronssimitalin.


title: Keith B. Richardson

text: Keith B. Richardson toimi vuosina 1980–1987 Britannian kirjeshakkiliiton presidenttinä.


title: Me ollaan ne

text: Me ollaan ne on suomalaisen Kolmas Nainen -rockyhtyeen yhdeksäs studioalbumi, joka julkaistiin 25. lokakuuta 2013.


title: Me ollaan ne

text: Albumia on myyty 14 845 kappaletta. Se myi ilmestymisvuotenaan kultaa.


title: M. V. Prigorovski

text: Mihail Vasiljevitš Prigorovski (, 1893 Rogatšovin kihlakunta – 5. huhtikuuta 1918 Rautu) oli venäläinen bolševikkivallankumouksellinen, joka Suomessa tunnetaan yhtenä vuoden 1918 sisällissodan aikaisen Raudun taistelun komentajista.


title: M. V. Prigorovski

text: Prigorovski syntyi nykyisen Valko-Venäjän alueella sijainneen Mogiljovin kuvernementin Rogatšovin kihlakunnassa. Hän oli jo koululaisena mukana vallankumoksellisessa toiminnassa, jonka vuoksi Prigorovski erotettiin Mahiljoun kymnaasista vuonna 1914. Tämän jälkeen hän suoritti opintonsa loppuun Smolenskin kaupungissa toimineessa yksityisessä koulussa ja lähti edelleen lukemaan lakia Pietarin valtionyliopistoon. Prigorovski liittyi Venäjän sosiaalidemokraattisen työväenpuolueen opiskelijajärjestöön, kunnes hänet vangittiin laittoman toiminnan vuoksi keväällä 1915. Vapautumisensa jälkeen Prigorovskin piti jättää yliopisto, ja hän aloitti opinnot Pietarhovin jalkaväkikoulussa. Myöhemmin hän palveli Gžatskin kaupunkiin sijoitetussa reserviläisrykmentissä, missä hänet vuoden 1917 helmikuun vallankumouksen aikana valittiin sotilasneuvoston johtoon.


title: M. V. Prigorovski

text: Huhtikuussa Prigorovski palasi Pietariin, jossa hänet hyväksyttiin bolševikkipuolueen jäseneksi. Lokakuun vallankumouksen alla Prigorovski valittiin myös Lev Trotskin johtamaan Pietarin sotilaalliseen vallankumouskomiteaan. Vallankumouksen käynnistyttyä hän oli muun muassa johtamassa Käkisalmen rykmentin esikunnan valtausta 25. lokakuuta yhdessä A. M. Lubovitšin kanssa. Myöhemmin hän toimi vielä sotilaallisen vallankumouskomitean hallintorakennusten komendanttina ja Moskovassa vastavallankumouksellisia vastaan taistelleen jalkaväkirykmentin komentajana. Marraskuun puolivälissä Prigorovski palasi Pietariin, jossa Lenin nimitti hänet Taurian palatsin komendantiksi.


title: M. V. Prigorovski

text: Maaliskuussa 1918 Prigorovski määrättiin Rautuun lähetettyjen venäläisjoukkojen komentajaksi. Mukana oli myös suomalaisia punakaartin yksiköitä, joilla oli oma ylipäällikkö, mutta Prigorovskia pidetään koko operaation todellisena johtajana. Raudussa käydyt taistelut olivat sisällissodan kiivaimpia yhdessä Tampereen ja Viipurin taistelujen ohella. Ne huipentuivat 4.–5. huhtikuuta, jolloin 2 000 valkoista hyökkäsi Raudun asemalle linnoittautuneita pariatuhatta punaista vastaa. Aikaisin 5. päivän aamuna punaiset yrittivät murtautua saartorenkaasta ulos, mutta joutuivat lopulta valkoisten konekiväärien ristituleen ns. Kuolemanlaaksossa. Tulituksessa kaatui ainakin 400 punakaartilaista ja venäläistä. Prigorovski räjäytti itsensä kranaatilla välttääkseen valkoisten vangiksi joutumisen. Vuonna 1968 Raudun nykyisellä rautatieasemalla paljastettiin Raudun taistelun muistolaatta, jossa on myös Prigorovskin nimi.


title: ME – Parhaat levytykset 1985–2013

text: ME – Parhaat levytykset 1985–2013 on suomalaisen Kolmas Nainen -rockyhtyeen kahdeksas kokoelma-albumi, joka julkaistiin vuonna 2014.


title: ME – Parhaat levytykset 1985–2013

text: Albumi nousi Suomen virallisen listan sijalle 21.


title: Tienhaarat – 20 hittiä

text: Tienhaarat – 20 hittiä on suomalaisen Kolmas Nainen -rockyhtyeen viides kokoelma-albumi, joka julkaistiin vuonna 2010.


title: Istaravšan

text: Istaravšan (, ; , ennen vuotta 2000 Uroteppa, Ura-Teppa tai Ura-Tjube, Ura Tube, Ura-Tiube ), on kaupunki Keski-Aasian Tadžikistanin luoteisosassa, Sygdin maakunnassa. Kaupunki sijaitsee maanteitse noin 210 kilometriä pääkaupunki Dušanbesta pohjoiseen. Istaravšan on siten suurin piirtein puolivälissä matkalla pääkaupungista kohti naapurimaa Uzbekistanin pääkaupunki Taškenttia.


title: Istaravšan

text: Vuoden 2016 alussa Istaravšan oli Tadžikistanin viidenneksi väkirikkain kaupunki runsaalla 61 200 asukkaallaan. Oheinen taulukko kuvaa kaupungin väkiluvun kehitystä vuosina 1959–2016.


title: Kiniinipuu

text: Kiniinipuu ("Cinchona pubescens") on matarakasveihin kuuluva trooppinen puulaji.


title: Kiniinipuu

text: Kiniinipuu on monivuotinen ikivihreä puu, yleensä 4-10 m korkea, mutta voi kasvaa parhaimmillaan jopa 30 m korkeaksi. Sen kuori on sileä ja ruskea, pitkulaiset lehdet yläpinnalta vaaleanvihreät, alapinnalta lehtisuonten kohdalta valkoisen nukan peitossa.


title: Kiniinipuu

text: Kiniinipuu kasvaa luonnonvaraisena Etelä-Amerikassa Andien rinteillä 800-2300 metrin korkeudella alueella, joka ulottuu Boliviasta Costa Ricaan. Kiniinipuuta on istutettu kaikkialle tropiikkiin sen lääkinnällisten ominaisuuksien takia. Siitä on tullut pienillä saarilla, kuten Galapagosilla ja Havaijilla, haitallinen vieraslaji. Sitä pidetään yhtenä maailman sadasta haitallisimmasta vieraslajista.


title: La Negra -muodostuma

text: La Negra -muodostuma () on jurakautinen geologinen muodostuma Pohjois-Chilen rannikolla. Se koostuu pääasiassa vulkaanisista ja vulkanoklastisista kivilajeista. Sen muodostuminen sai alkunsa manterella sekä merellä vallinneista olosuhteista, ja se on todisteena merenalaisista suurista räjähdysmäisistä tulivuorenpurkauksia. Sen muodostumisen on päätelty kestäneen noin viisi miljoonaa vuotta.


title: La Negra -muodostuma

text: Muodostuman paksuus on enimmillään noin 7000 metriä. Tyypillinen kohta siitä on noin 3000 metrin paksuinen Quebrada La Negra lähellä Antofagastaa. La Negra Muodostuminen talletettu diachronously sekä sarjan sisäisen kaaren altaat ja overlies conformably kokoonpanojen Pan de Azúcar ja Posada de los Hidalgo. muodostumista on tunkeutunut mukaan plutons monipuolinen koostumus myös gabroa ja graniittia.


title: La Negra -muodostuma

text: Yhdessä Arica Ryhmä, Camaraca, Los Tarros ja Oficina Eli kokoonpanojen se on edelleen La Negra Arc muinaisen vulkaanisen kaaren , joka oli Jurassic kertaa. Joskin alussa, tämä ei ole ensimmäinen kerta, esiintymän Andien tulivuoret pohjois-Chilessä kuin Triaskausi ja Jurassic kokoonpanojen Cifuncho, Agua Chica, Pan de Azúcar ja Posada de los Hidalgos että taustalla La Negra Muodostuminen tehdä myös kantaa todisteita vulkanismi. suhteessa tämän päivän maantiede La Negra Kaari meni leveys 18°S 26°S ja sen suunta oli suunnilleen pohjois-etelä samanlainen nykypäivän luovuttamisesta La Negra Kokoonpanojen paljastumista.


title: La Negra -muodostuma

text: Muodostuma koostuu vulkanoklastisista kivistä, ja ei-vulkanoklastisista kivistä, kuten andesiitti, basaltti, basaltic andesites ja joitakin vähemmän määriä dasiitti. ei-vulkanoklastisia kiviä vastaavat vaihtelevasti, jotta laavaa kanssa autobrecciated osat, lava kupolit, cryptodomes ja tyyny lavas. Euroopan vulkanoklastisia kiviä muodostumista ovat hyaloclastite breccias, peperites ja felsic ignimbrites. Tämä viimeinen kivilaji muodostaa jossain paikoissa alin osien muodostumista. lisäksi, muodostumista sisältää kalkkikivi, merkeli, monialayritys ja harmaa breccias.


title: La Negra -muodostuma

text: Vulkaaninen kiviä La Negra Muodostuminen näyttää vähän monimuotoisuus niiden geokemia. Murto kiteytys ja oliviini, plagioklaasi ja pyrokseeni näyttäisi olevan syy vulkaaninen eriyttäminen , joka tuotti basaltic andesites ja andesites. Kivet kuuluvat calc-emäksinen magma-sarjan ja korkea-K calc-emäksinen magma-sarjan. Magma-sarjan ja muut geokemialliset ominaisuudet löytyy vulkaanisia kiviä La Negra Muodostuminen ovat tyypillisiä subduction zone vulkanismi. Se magmas alkunsa paketti Maapallon vaipan , joka oli metasomatized , jonka nesteen peräisin maankuoren levy , joka oli subducting alla, mitä nyt Chilessä. lähellä gabro kehon, Coloso Rannikon Gabro, on ajatus, jonka haluat jakaa samaa alkuperää kuin vulkaanisia kiviä La Negra Muodostumista.


title: La Negra -muodostuma

text: Muodostumista on tehty lieviä, matala-asteinen metamorfoosi osoituksena ocurrence on epidootti-kloriitti-kalsiitti-chalcedony-zeoliitti-prehnite-pumpellyite ry. Metamorfoosi on enemmän lausutaan brecciated osat laavaa ja lähellä Antofagasta jos verrataan La Negra muodostumista lähellä Tocopilla. Se isännöi lukuisia pieniä ja keskisuuria kupari talletukset , joiden mineralogia yleensä vuosiluokat chalcopyrite-rikkikiisu-magnetiitti syvemmällä tasolla chalcosite-tetraedriitti-hematiitti klo matalampi tasoilla. matalampi taso mineralisaatio sisältää suurimman osan kuparin oksideja.


title: La Negra -muodostuma

text: Sisällä kohoumia, jotka ovat isännöi sisällä La Negra Muodostumista, on olemassa useita pystysuora tai lähes pystysuora suonet laakeri chalcopyrite, magnetiitti ja aktinoliitti. Lisää harvinainen suonet ovat tehty joitakin seuraavista yhdistyksistä: hopea-kulta, rauta-kupari -, rauta-ja nikkeli-koboltti. Kaikki nämä suonet ovat saman ikäisiä kuin suurempia kohoumia.


title: Hjalmar Marttinen

text: Hjalmar Marttinen (1. huhtikuuta 1884 Helsinki – 3. maaliskuuta 1918 Antrea) oli suomalainen voimistelija, joka vuoden 1918 sisällissodan aikana toimi Helsingin Jyryn urheilijoista kootun Jyryn komppanian päällikkönä. Varsinaiselta ammatiltaan hän oli maalari.


title: Hjalmar Marttinen

text: Marttinen tunnettiin lahjakkaana voimistelijana, joka oli SVUL:n voimistelujaoston ja SVUL:n Helsingin piirin voimistelujaoston jäsen. Lisäksi hän toimi Jyryssä valmennustehtävissä ja kuului seuran johtokuntaan.


title: Hjalmar Marttinen

text: Sisällissodan sytyttyä Marttinen valittiin helmikuussa 1918 Jyryn komppanianpäälliköksi liian varovaisena pidetyn Kalle Säteen tilalle. Hieman myöhemmin jyryläiset lähetettiin Karjalan rintamalle Antrean taisteluihin, jossa Marttisen johdolla tehtiin jopa liian uhkarohkeina pidettyjä operaatioita. Marttinen kaatui Kavantsaaressa 3. maaliskuuta, jonka jälkeen hänen seuraajakseen tuli painin Suomen mestari Adam Malm. Marttinen ja neljä muuta Kavantsaaressa kaatunutta jyryläistä haudattiin yhteishautauksessa Helsinkiin maaliskuun lopussa.


title: Kustannusliike Robustos

text: Kustannusliike Robustos on 2005 perustettu suomalainen kirjankustantamo, joka julkaisee kotimaista kaunokirjallisuutta.


title: Kustannusliike Robustos

text: Kustantamon perustajat ovat Heikki Savola ja Jouni Lehtinen.


title: Kustannusliike Robustos

text: Kustantamon kautta julkkaisseita kirjailijoita ovat mm. Hannu Niklander, Raili Mikkanen, Sirkka Laine, Riitta Latvala, Tapani Kinnunen, Esa Mäkijärvi, J.S.Meresmaa, Siiri Enoranta, Venla Saalo, Jenna Kostet, Maria Syvälä, Susanna Taivalsalmi, Teemu Helle, Anne Muhonen.


title: Lemmonklidemia

text: Lemmonklidemia ("Clidemia hirta") on melastomakasveihin kuuluva pensas. Se on kotoisin Keski- ja Etelä-Amerikasta, mutta levinnyt muuallekin. Sitä pidetään yhtenä maailman sadasta haitallisimmasta vieraslajista.


title: Lemmonklidemia

text: Lemmonklidemia on tiheäkasvuinen pensas, joka kasvaa 50 cm – 3 m korkeaksi. Kovassa valossa se jää matalammaksi kuin metsän aluskasvillisuutena. Soikeat lehdet sijaitsevat pareittain. Valkoiset kukat puhkeavat terttuina lehtihankoihin ja oksien päihin. Lehtien suonet jäävät kuopalle, mikä luo niihin tunnusomaisen tikkitäkkimäisen ulkonäön.


title: Kambodža kesäparalympialaisissa 2008

text: Kambodža osallistui Pekingin kesäparalympialaisiin vuonna 2008 yhden urheilijan joukkueella. Kyseessä oli maan kolmas esiintyminen paralympialaisissa.


title: Kytäjän hautausmaa

text: Kytäjän hautausmaa on Hyvinkäällä Kytäjän kirkon yhteydessä sijaitseva hautausmaa, joka sijaitsee Hyvinkään länsipuolella. Kytäjän hautausmaa on vihitty käyttöön vuonna 1945. Hautausmaalla sijaitsee muistomerkki Kytäjän kylän sankarivainajille. Hautausmaalla lepää muun muassa Mannerheim-ristin ritari Lauri Skyttä.


title: Kambodža kesäparalympialaisissa 2004

text: Kambodža osallistui Ateenan vuoden 2004 kesäparalympialaisiin joukkueella, johon kuului kaksi yleisurheilijaa. Kyseessä oli maan vasta toinen esiintyminen paralympialaisissa, eikä se saavuttanut mitaleita.


title: Italian vesipallomaajoukkue

text: Italian vesipallomaajoukkue edustaa Italiaa vesipallon miesten maajoukkuekilpailuissa. Sitä hallinnoi Italian uimaliitto.


title: Italian vesipallomaajoukkue

text: Italia on saavuttanut vesipallossa kolme olympiakultaa. Lontoossa 1948 ja Roomassa 1960 se voitti neljän joukkueen loppusarjan, Barcelonassa 1992 kukistui loppuottelussa Espanja 9–8. Hopeaa Italia sai Montrealissa 1976, jossa sijoittui Unkarin jälkeen toiseksi kuuden joukkueen loppusarjassa, ja Lontoossa 2012 hävittyään loppuottelussa Kroatialle 6–8. Olympiapronssia Italia on saavuttanut Helsingissä 1952, Atlantassa 1996 ja Rio de Janeirossa 2016.


title: Italian vesipallomaajoukkue

text: Italia on voittanut kolme vesipallon maailmanmestaruutta. Länsi-Berliinissä 1978 se voitti neljän joukkueen loppusarjan, Roomassa 1994 kukisti loppuottelussa Espanjan 10–5 ja Shanghaissa 2011 jatkoajalla Serbian 8–7. MM-hopeaa Italia saavutti Madridissa 1986 hävittyään loppuottelussa Jugoslavialle 11–12 ja Barcelonassa 2003, jossa hävisi finaalissa Unkarille jatkoajalla 9–11. MM-pronssia Italia sai Calissa 1975.


title: Italian vesipallomaajoukkue

text: Italia on voittanut vesipallon Euroopan-mestaruuden 1947. 1993 ja 1995, saanut EM-hopeaa 2001 ja 2010 sekä EM-pronssia 1954, 1977, 1987, 1989, 1999 ja 2014. Välimeren kilpailuissa se on saavuttanut kultaa 1955, 1963, 1975, 1987, 1991 ja 1993, hopeaa 1959, 1967, 1971, 1979, 2001 ja 2005 sekä pronssia 1983 ja 2009.


title: Italian vesipallomaajoukkue

text: Vesipallon maailmancupin Italia on voittanut 1993, sijoittunut toiseksi 1989, 1995 ja 1999 sekä kolmanneksi 1983. Maailmanliigassa se on ollut toinen 2003 ja 2011 sekä kolmas 2012.


title: Agatha Lovisa de la Myle

text: Agatha Lovisa de la Myle, o. s. "Brumengeber" tai "Brunnengräber" (30. elokuuta 1724 – 1. syyskuuta 1787) oli suomalainen baltiansaksalaista syntyperää ollut runoilija ja kirjallisuuden harrastaja.


title: Agatha Lovisa de la Myle

text: Kuurinmaalla syntyneen de la Mylen vanhemmat olivat Dobpen kaupungin ja maaseurakunnan rovasti Andreas Johannes Brumengeber ja Gertruda Elisabeth de la Myle. Hän meni vuonna 1750 naimisiin serkkunsa kapteeni Karl Johan de la Mylen (1728-1798) kanssa ja muutti vuonna 1762 Tuckumin kaupungista Oschelijsta Suomeen Rymättylään miehensä ja perheensä kanssa.


title: Agatha Lovisa de la Myle

text: Agatha Lovisa de la Myle kirjoitti runoja saksan ja latvian kielillä. Hän oli kirjeenvaihdossa useiden oppineiden kanssa muun muassa Leipzigissa asuneen professorin ja runoilijan Christian Fürchtegott Gellertin kanssa. De la Myle julkaisi saksankielisen "Lofqväden" nimisen runonsa Ruotsin kuninkaan Kustaa III:n kruunauksen ja kuninkaan vuonna 1772 tekemän vallankaappauksen kunniaksi.


title: Agatha Lovisa de la Myle

text: Agatha Lovisa de la Myle kuoli Maanpään kartanossa Turun lähistöllä Rymättylässä vuonna 1787. Hänen poikansa oli majuri, vapaamuurari ja ruotsin kielellä kirjoittanut runoilija Fredrik Ludvig de la Myle.


title: Yhdysvaltain vesipallomaajoukkue

text: Yhdysvaltain vesipallomaajoukkue edustaa Yhdysvaltoja vesipallon miesten maajoukkuekilpailuissa.


title: Yhdysvaltain vesipallomaajoukkue

text: Yhdysvallat on saavuttanut vesipallossa kolme olympiahopeaa. Los Angelesissa 1984 se sijoittui Jugoslavian jälkeen toiseksi kuuden joukkueen loppusarjassa, Soulissa 1988 se hävisi loppuottelussa Jugoslavialle maalein 7–9 ja Pekingissä 2008 Unkarille 10–14. Olympiapronssia Yhdysvallat on saavuttanut Pariisissa 1924, Los Angelesissa 1932 ja Münchenissä 1972. MM-kilpailuissa se on sijoittunut parhaimmillaan neljänneksi.


title: Yhdysvaltain vesipallomaajoukkue

text: Yhdysvallat on saavuttanut Pan-Amerikan kisoissa vesipallossa kultaa 1959, 1967, 1971, 1979, 1983, 1987, 1995, 1999, 2003, 2007, 2011 ja 2015, hopeaa 1955, 1963, 1975 ja 1991 sekä pronssia 1951.


title: Yhdysvaltain vesipallomaajoukkue

text: Yhdysvallat on voittanut vesipallon maailmancupin 1991 ja 1997 sekä sijoittunut toiseksi 1979 ja 1985. Maailmanliigassa se on sijoittunut toiseksi 2008 ja 2016 sekä kolmanneksi 2003.


title: Kambodža kesäparalympialaisissa 2000

text: Kambodža osallistui Sydneyn paralympialaisiin vuonna 2000 joukkueella, johon kuului 11 urheilijaa, tosin kyseessä oli miesten lentopallojoukkue. Kyseessä oli maan debyytti paralympialaisissa eikä se saavuttanut mitaleita.


title: Lepänkääpä

text:
Lepänkääpä ("Inonotus radiatus", myös "Xanthoporia radiata") on sienilaji, jota tavataan yleisesti Suomen etelä- ja keskiosissa. Sen itiöemä on kellertävä ja pehmeä, yläpinnalta usein hieman nukkainen, muttei karvainen, teräväreunainen. Lepänkääpä esiintyy usein suurinakin ryhminä. Se tuhoaa erityisesti puistojen lehtipuita, mutta sitä tavataan myös rantalehdoissa. Sen pääasiallinen isäntäpuu on tervaleppä, jolle se voi aiheuttaa suurtakin vahinkoa. Laji vahingoittaa myös harmaaleppää, pähkinäpensasta ja esimerkiksi syreenejä. Itiöemä on yksivuotinen.
Lepänkääpä on yksivuotinen valkolahoa aiheuttava laji.


title: Ketunkääpä

text: Ketunkääpä ("Inonotus rheades", myös "Inocutis rheades") on haavalla kasvava kääpälaji. Se muistuttaa ulkoisesti jossain määrin kellanruskeana lepänkääpää ("Inonotus radiatus"). Itiöemä on yksivuotinen, pehmeähkö, ja sen yläpinta on karvapeitteinen, reuna pyöristynyt. Se esiintyy pieninä ryhminä lähinnä vanhoissa lahoissa haavoissa ja maapuissa. Se ei ole aivan yleinen eikä sitä tavata joka vuosi. Kuitenkaan se ei ole uhanalainen.


title: Kreikan vesipallomaajoukkue

text: Kreikan vesipallomaajoukkue edustaa Kreikkaa vesipallon miesten maajoukkuekilpailuissa. Sitä hallinnoi Kreikan uimaliitto.


title: Kreikan vesipallomaajoukkue

text:
Kreikka on osallistunut 15 kertaa olympialaisten vesipalloturnaukseen. Parhaimmillaan se on sijoittunut neljänneksi Antwerpenissa 1920 ja Ateenassa 2004.
Kreikka on saavuttanut MM-kilpailuissa pronssia Montrealissa 2005, jossa se kukisti pronssiottelussa Kroatian maalein 11–10, ja Kazanissa 2015, jossa se voitti pronssiottelussa Italian jatkoajalla 11–9. EM-kilpailuissa Kreikka on sijoittunut parhaimmillaan neljänneksi. Välimeren kilpailuissa se on saanut pronssia 1951, 1991, 1993 ja 2013.


title: Kreikan vesipallomaajoukkue

text: Kreikka on sijoittunut maailmancupissa toiseksi 1997. Maailmanliigassa se on ollut kolmas 2004, 2006 ja 2016.


title: Catharina Charlotta Swedenmarck

text: Catharina Charlotta Swedenmarck (29. tammikuuta 1744 Tukholma – 1813 Sundbergin kartano, Kirkkonummi) oli suomalainen ruotsin kielellä kirjoittanut runoilija ja kirjailija.


title: Catharina Charlotta Swedenmarck

text: Swedenmarckin vanhemmista tunnetaan nimellä vain äiti Anna Catharina Frisell ja hänen isänsä oli eri lähteiden mukaan joko kamreeri tai pankinkomissaari. Hän meni naimisiin luutnantti Carl Johan Hastferin kanssa ja asui sitten Inkeren kartanossa Perttelissä Varsinais-Suomessa. Swedenmarck joutui taloudellisiin vaikeuksiin miehensä kuoltua vuonna 1771. Hovimarsalkkana toiminut paroni Axel Gabriel Leijonhufvud avusti kuitenkin häntä ja vuonna 1773 Swedenmarck meni naimisiin itseään 25 vuotta vanhemman majuri Carl Fredrik Tollin (k. 1784) kanssa joka omisti Uudellamaalla Åminnen kartanon Pohjan pitäjässä, Olsbölen kartanon Tenholassa ja Kourlan kartanon Vihdissä.


title: Catharina Charlotta Swedenmarck

text: Swedenmarck kirjoitti runoja ja vuonna 1775 kuningas Kustaa III:n Suomen vierailua varten kaksiosaisen paimennäytelmän "Dianas fest" joka oli tarkoitus esittää kuninkaalle Turun kasvitieteellisessä puutarhassa. Hänen ensimmäinen runonsa julkaistiin vuonna 1771 Tidningar utgifne af et sällskap i Åbo-lehdessä nimimerkillä "C. C. W." ja se oli surunvalitteluruno samana vuonna kuolleesta kuningas Adolf Fredrikistä. Swedenmarck julkaisi sitemmin Samlaren-lehdessä runoja myös kuningas Kustaa III:n kruunajaisten ja nimipäivän kunniaksi. Hän kirjoitti näiden runojen lisäksi luontoaiheisen runon "Afsked af Sommaren".


title: Hyatt

text: Hyatt Hotels Corporation on yhdyvaltalainen pörssiyhtiö, joka omistaa toistakymmentä hotelliketjubrändiä ja operoi niitä useimmiten franchising-periaatteella. Yhtiön hotelliketjut vuonna 2016 olivat Andaz, Grand Hyatt, Hyatt Centric, Hyatt Hotels, Hyatt House, Hyatt Place, Hyatt Regency, Hyatt Residence Club, Hyatt Zilara, Hyatt Ziva, Park Hyatt sekä The Unbound Collection by Hyatt.


title: Hyatt

text: Hyattin perusti Jay Pritzker vuonna 1957 ostettuaan Hyatt House -nimisen motellin Los Angelesin kansainvälinen lentoaseman liepeiltä. Veljensä Donald Pritzkerin kanssa hän alkoi perheen muiden yritysten ohella laajentaa hotellitoimintaa. Vuonna 1962 Hyatt Corporation vietiin pörssiin. 1968 muodostettiin erillinen pörssiyhtiö Hyatt International, mutta 1980-luvun alussa molemmat yhtiöt otettiin pois pörssistä takaisin Pritzkerin perheen omistukseen. Vuoden 2005 alusta yritykset yhdistettiin nimelle Hyatt Hotels Corporation.


title: Hyatt

text: Hyattin hotelliketjuista vanhin on Hyatt Regency. Sitä ylellisemmät Grand Hyatt ja Park Hyatt -ketjut muodostettiin vuonna 1980. Hyatt Place on liikematkustajille suunnattu pelkistetympi ketju. Vuonna 2005 Hyatt hankki omistukseensa lomahotelliketjun Summerfield Suites, jonka nimeksi muutettiin Hyatt House vuonna 2012. Andaz-luksushotelliketju sai alkunsa Lontoon Great Eastern -hotellista, jota seurasivat Andaz-hotellit San Diegossa, West Hollywoodissa, Shanghaissa ja New Yorkissa.


title: Hyatt

text: Marraskuussa 2013 Hyatt esitteli ensimmäiset all-inclusive-lomahotelliketjunsa Hyatt Ziva ja Hyatt Zilara. Vuonna 2015 näitä hotelleja oli toiminnassa Meksikon Cancunissa, Puerto Vallartassa ja Los Cabosissa sekä Jamaikan Montego Bayssä.


title: Hyatt

text: Vuonna 1979 Hyatt-hotellien perustajasuku perusti nimeään kantavan Pritzker-arkkitehtuuripalkinnon. Vuonna 1981 Kansas Cityn Hyatt Regency -hotellin käytäväsillat romahtivat kutsuvierasjoukon päälle katastrofissa, jossa 114 ihmistä sai surmansa ja yli 200 loukkaantui. Tapaus oli Yhdysvaltojen tuhoisin rakennusromahdus ennen New Yorkin WTC-tornien romahdusta syyskuussa 2001.


title: Hyatt

text: Vuonna 2015 Hyatt kävi tarjouskilpailua Marriott International -yhtiön kanssa Starwood-hotelliyhtiön ostamisesta, mutta hävisi.


title: Venäjän vesipallomaajoukkue

text: Venäjän vesipallomaajoukkue edustaa Venäjää vesipallon miesten maajoukkuekilpailuissa. Sitä hallinnoi Venäjän vesipalloliitto.


title: Venäjän vesipallomaajoukkue

text: Venäjä saavutti olympiahopeaa Sydneyssä 2000. Kukistettuaan välieräottelussa Espanjan maalein 8–7 se hävisi loppuottelussa Unkarille 6–13. Ateenassa 2004 Venäjä sai pronssia: hävittyään välierässä Unkarille 5–7 se kukisti pronssiottelussa Kreikan 6–5. Atlantassa 1996 Venäjä sijoittui viidenneksi.


title: Venäjän vesipallomaajoukkue

text: Venäjä on saavuttanut MM-kilpailuissa pronssia Roomassa 1994, jolloin se voitti pronssiottelussa Kroatian 14–13, ja Fukuokassa 2001 kukistettuaan pronssiottelussa Italian 7–6. EM-kilpailuissa Venäjä on saanut pronssia Sevillassa 1997.


title: Venäjän vesipallomaajoukkue

text: Venäjä on voittanut maailmancupin 2002 ja sijoittunut kolmanneksi 1995. Maailmanliigan se voitti 2002.


title: Ills

text: Ills on helsinkiläinen hardcore punk -yhtye, joka perustettiin tammikuussa 2008. Se koostuu Lighthouse Project ja Cold Inside -yhtyeiden jäsenistä. Yhtyeen musiikki ei ole suoraviivaista hardcore punkia, vaan se ottaa vaikutteita sludge-, thrash- ja black metalista.


title: Kreayshawn

text: Kreayshawn, oikealta nimeltään Natassia Zolot, (s. 24. syyskuuta 1989 Oakland, Kalifornia) on yhdysvaltalainen rap-artisti. Hän opiskeli Berkeley Digital Film Institutessa ja aloitti uransa ohjaamalla musiikkivideoita. Vuonna 2010 hän julkaisi ensimmäisen mixtapensa. Seuraavana vuonna ”Gucci Gucci” -kappaleen musiikkivideo sai viraalisuosiota internetissä, minkä seurauksena Kreayshawn sai levytyssopimuksen Columbia Recordsilta. Hänen esikoisalbuminsa on vuonna 2012 julkaistu "Somethin’ ’Bout Kreay".


title: Civilized to Nothing

text: Civilized to Nothing on hardcore punk -yhtye Illsin albumi, joka julkaistiin 12. syyskuuta 2014 levymerkillä Cobra Records. Se julkaistiin digitaalisen julkaisun lisäksi ainoastaan vinyyliformaatissa.


title: Civilized to Nothing

text: Musiikissa on vaikutteita stoner rockista, 90-luvun alternative rockista ja doom metalista.


title: Civilized to Nothing

text: Imperiumin Janne Rintala antoi albumille kiitettävän arvosanan. Hänen mukaansa yhtyeen kaoottinen visuaalinen ilme ei vastaa musiikkia ja paketti pysyy hyvin kasassa.


title: Civilized to Nothing

text: Kaikki kappaleet säveltänyt ja sanoittanut Ills.


title: San Marino kesäparalympialaisissa 2012

text: San Marino osallistui Lontoon paralympialaisiin vuonna 2012 yhden urheilijan joukkueella. Tämäkin paikka tuli villin kortin ansiosta. Kyseessä oli maan ensimmäinen esiintyminen paralympialaisissa. Mitaleita maa ei saavuttanut. Maan ainoa edustaja Christian Bernardi toimi myös maan lipunkantajana avajaisissa.


title: Black Dog (EP)

text: Black Dog on hardcore punk -yhtye Illsin EP-levy, joka julkaistiin 23. heinäkuuta 2009 levymerkillä Let It Ride Records.


title: San Marino paralympialaisissa

text: San Marino on osallistunut paralympialaisiin vain kerran, eli vuonna 2012. Silloinkin maa sai paikan kisoihin villin kortin avulla. Maa ei ole saavuttanut yhtään mitalia.


title: Kupari (Kroatia)

text: Kupari on Kroatian rannikolla Dubrovnikin alueella sijaitseva pikkukaupunki. Se sijaitsee Dubrovnikin lentokentän ja kaupungin puolivälissä, 11 kilometriä kaakkoon Dubrovnikista. Kupari oli 1980-luvulla suosittu rantalomien kohde, mutta turismi loppui, koska alueen rakennukset vaurioituivat 1990-luvun alussa Kroatian sodassa. Kuparin ranta-aluetta pidetään kuitenkin yhtenä Kroatian parhaimmista, joten rakennusten raunioituminen on suuri vahinko turismin kannalta.


title: Kupari (Kroatia)

text: Alueen omisti 1990-luvulle asti Jugoslavian hallitus. Hotellit rakennettiin 1960-luvulla palvelemaan maan armeijan eliittiupseereita ja heidän perheitään. Hotellit toimivat nimillä Pelegrin, Kupari, Goricina I, Goricina II, Grand ja Mladost. Niiden lisäksi Kuparissa oli lomakylä ja huviloita. Hotelleissa oli majoitustilaa 2 000 vieraalle ja lomakylissä 4 500 vieraalle. 1980-luvulla Jugoslavian hallitus päätti avata kohteen upseerien lisäksi myös ulkomaalaisille turisteille.


title: Kupari (Kroatia)

text: Alueen elvyttämistä valmistellaan. Hotelleista vanhin, vuonna 1919 rakennettu Grand Hotel, kunnostetaan menneeseen loistoonsa, mutta muut puretaan.


title: Lisää leluja

text: Lisää leluja on punk rock -yhtye Nukkekodin esikoisalbumi, joka julkaistiin vuonna 1997 levymerkillä Kråklund Records.


title: Puistossa

text: Puistossa on punk rock -yhtye Nukkekodin toinen studioalbumi. Se julkaistiin vuonna 1999 levymerkillä Kråklund Records.


title: Riekaleina

text: Riekaleina on punk rock -yhtye Nukkekodin kolmas ja viimeiseksi jäänyt studioalbumi. Se julkaistiin vuonna 2002 levymerkillä Kråklund Records. Albumi on äänittänyt Arska Laurila. Albumilta julkaistiin joulukuussa 2000 single ”Älä sano”.


title: Neljä nahkafagottia

text: Neljä nahkafagottia on vaasalaisen Kråklund Recordsin vuonna 1998 julkaisema minialbumi, joka sisältää levy-yhtiön talliin kuuluneiden yhtyeiden kappaleita.


title: Simon keskuskenttä

text: Simon keskuskenttä on monikäyttöinen urheilukenttä Asemakylällä Simon kunnassa. Kenttä sijaitsee Simojoen rannalla, valtatie 4:n ja Oulu–Tornio-radan välissä. Kenttä on hiekkatekonurmella päällystetty. Kentän rautatien puoleisessa päädyssä sijaitsevat kentän parkkipaikat sekä huoltorakennukset. Vastakkaisessa päädyssä sijaitsee kentän keskusrakennus ja Simon Kesätori. Tekonurmea kiertää 350 metrin pituinen juoksurata. Kenttä on Simon Kirin kotikenttä.


title: Simon keskuskenttä

text: Kentällä käynnistettiin kesällä 2016 uudistamisprosessi, missä katsomoja korjataan, lasten leikkialue rakennetaan, parkkipaikkoja lisätään, Simon Kesätorin päärakennus siirretään, sähköinen tulostaulu pystytetään, bussipysäkki rakennetaan ja rakennuksia korjataan. Uudistamisen taustalla on Simon Kirin paluu pesäpallon Suomensarjaan. Uudistus toteutetaan vuosina 2016–2018.


title: Lothar von Richthofen

text: Lothar von Richthofen (1894–1922) oli Manfred von Richthofenin eli Punaisen paronin veli, joka taisteli ensimmäisessä maailmansodassa samassa hävittäjäjoukossa kun veljensä. Lothar von Richthofen oli levoton ja seikkailunhaluinen nuori, joka oli paljon hienostuneempi ja sivistyneempi kuin veljensä ja halusi olla kunniallinen aatelinen. Hän kuoli vain 26 vuoden ikäisenä Saksassa.


title: Albion Ademi

text: Albion Ademi (s. 19. helmikuuta 1999) on suomalais-albanialainen jalkapalloilija. Pelipaikaltaan hän on vasen laitalinkki. Ademi edustaa Veikkausliigassa pelaavaa Interiä.


title: Albion Ademi

text: Ademi on TPS:n kasvatti. Hän pelasi seuran edustusjoukkueessa kymmenen ottelua ja teki kaksi maalia Ykkösen kaudella 2015. Heinäkuussa 2016 Ademi siirtyi TPS:stä Interiin. Hän pelasi ensimmäisen ottelunsa Veikkausliigassa 9. syyskuuta, kun Inter hävisi SJK:lle vieraissa 0–1. Kaudella 2017 Ademi esiintyi kolmessa Veikkausliigaottelussa Interin paidassa, mutta ei vakiinnuttanut pelipaikkansa. Heinäkuussa toinen Veikkausliigaseura PS Kemi hankki hänet loppukaudeksi riveihinsä ja Ademi nousikin välittömästi runkopelaajaksi joukkueessa. Kaudeksi 2018 Ademi palasi jälleen Turkuun ja voitti Interin mukana Suomen Cupin.


title: Albion Ademi

text: Ademilla on myös Suomen kansalaisuus ja hän edustikin Suomen alle 19-vuotiaiden jalkapallomaajoukkuetta ennen vaihtoa Albanian paitaan vuonna 2018.


title: Vi kommer i krig

text: Vi kommer i krig on suomenruotsalaisen hardcore punk -yhtye Bob Malmströmin kolmas studioalbumi. Se julkaistiin 9. syyskuuta 2016 levymerkillä Playground Music. Albumi on edeltäjäänsä nähden enemmän metallimusiikkiin kallellaan.


title: Vi kommer i krig

text: Albumin nauhoitukset alkoivat heinäkuussa 2016, ja niistä julkaistiin kolmiosainen videomuotoinen studiopäiväkirja. Kappaleesta ”Manchuriets slavar” julkaistiin musiikkivideo.


title: Vi kommer i krig

text: Albumi sai hyvän vastaanoton. Imperiumin Jesse Ryhänen antoi albumille arvosanan 7–/10, ja sanoi albumin olevan jokseenkin tasapaksu monipuolisuudestaan huolimatta. Myös Kaaoszinen Jyri Kinnari nosti arviossaan monipuolisuuden esille, ja piti erityisesti kevyiden, jopa popahtavien kertosäkeiden yhdistämisestä raskaaseen musiikkiin. Hän sanoi kappaleiden eroavan toisistaan tarpeeksi pitääkseen mielenkiinnon yllä, ja yhtyeen kehityskaaren olevan hyvä.


title: Minh Mạng

text: Minh Mạng oli Vietnamin Nguyễn-dynastian toinen keisari. Hän seurasi valtaistuimella isäänsä Gia Longia. Minh Mạng suoritti maassa hallinnollisia uudelleenjärjestelyjä, ja hänen aikanaan maa hallitsi myös osia nykyisen Laosin ja Kambodžan alueelta.


title: Minh Mạng

text: Hän edisti konfutselaisuutta, ja hänen aikanaan rajoitettiin maassa toimineiden eurooppalaisten lähetyssaarnaajien toimintavapautta ja kristinuskon harjoittaminen maassa kiellettiin. Lähetyssaarnaajien toimintavapauden oli myöntänyt hänen isänsä kiitokseksi ranskalaisten tuesta Nguyễn-dynastian vallan palauttamiseksi Vietnamiin. Lähetyssaarnaajien toiminnan kieltäminen johti lopulta ranskalaisten hyökkäykseen.


title: Minh Mạng

text: Minh Mạng kuoli vuonna 1841. Hänellä oli kaikkiaan 142 lasta. Häntä seurasi keisarina hänen poikansa Thiệu Trị. Minh Mạngin hautatemppeli sijaitsee Huến kaupungin lähellä, ja se on tunnettu turistinähtävyys.


title: Kanttaali

text: Kanttaali on eräille raudan kromin ja alumiinin seoksille rekisteröity tavaramerkki. Tavaramerkin omistaa Sandvik Intellectua Property AB.


title: Kanttaali

text: Kanttaali koostuu pääasiassa pääasiassa raudasta, kromista (20–30%) ja alumiinista(4–7.5 %). Ensimmäisen kanttaaliseoksen kehitti Hans von Kantzow Hallstahammarissa, Ruotsissa. Kanttaali on tunnettu sen suuresta lämmönkestosta ja keskinkertaisen suuresta ominaisvastuksesta (ominaisresistanssi). Sitä käytetään usein lämmityslaitteissa.


title: Kanttaali

text: Lämmityksessä vastuslangan tulee olla stabiili ollessaan kuuma. Kanttaaliseos luo suojaavan kerroksen alumiinioksidia. Alumiinioksidi on sähköeriste, mutta omaa verrattain korkean lämmönjohtokyvyn.


title: Kanttaali

text: Tavallisen kanttaalin sulamispiste on noin 1,500 °C. Erikoistarkoituksiin tuotetut kanttaaliseokset voivat kestää jopa 1,425 °C sulamatta.


title: Thiệu Trị

text: Thiệu Trị oli Vietnamin Nguyễn-dynastian kolmas keisari. Hän oli keisari Minh Mạngin vanhin poika, ja hän seurasi valtaistuimella isäänsä tämän kuoltua vuonna 1840.


title: Thiệu Trị

text: Thiệu Trị oli hyvin samankaltainen hallitsija kuin edeltäjänsä. Hän arvosti vietnamilaisia arvoja ja edisti konfutselaisuutta. Hän jatkoi eurooppalaisten lähetyssaarnaajien toimintavapauden rajoittamista, mikä johti siihen että ranskalaiset hyökkäsivät Đà Nẵngiin vuonna 1847.


title: Thiệu Trị

text: Samana vuonna keisari Thiệu Trị sairastui, ja hän menehtyi 41-vuotiaana vuonna 1847.


title: Honda CBF 125

text: Honda CBF 125 on Hondan suunnittelema kevytmoottoripyörä.


title: Honda CBF 125

text: Pyörää on valmistanut Hondan intialainen tytäryhtiö HMSI vuodesta 2008 lähtien. Se tuli Isossa-Britanniassa myyntiin vuoden 2008 joulukuussa.


title: Honda CBF 125

text: Honda CB125F julkistettiin marraskuussa 2014 ja se paljastettiin täysin 13. huhtikuuta 2015. Se korvasi alkuperäisen CBF 125 -mallin. Uutta mallia valmistetaan Kiinassa.


title: Kvintotseeni

text: Kvintotseeni eli pentakloorinitrobentseeni (CClNO) on kloorattu ja nitrattu aromaattinen orgaaninen yhdiste. Yhdistettä voidaan käyttää maataloudessa fungisidina. Sen käyttö Suomessa on kuitenkin kielletty vuonna 1996.


title: Kvintotseeni

text: Puhtaana kvintotseeni on huoneenlämpötilassa valkoista kiteistä ainetta, mutta epäpuhtaudet värjäävät sen kellertäväksi. Aine on veteen liukenematonta ja liukenee hieman etanoliin. Hyvin kvintotseenia liuottavat muun muassa heptaani, bentseeni ja tolueeni. Kvintotseeni voi olla karsinogeeninen ja aiheuttaa maksan toiminnan häiriöitä.


title: Kvintotseeni

text: Kvintotseenin fungisidinen vaikutus perustuu lipidien peroksidaation tehostumiseen. Erityisesti se tehoaa maaperässä eläviin sieniin esimerkiksi "Rhizoctonia"- ja "Sclerotinia"-sukujen lajeihin.


title: Kvintotseeni

text: Kvintotseenia voidaan valmistaa joko klooraamalla nitrobentseeniä 60–70 °C:n lämpötilassa klooririkkihapon ollessa liuottimena ja katalyyttinä käytetään jodia tai pentaklooribentseeniä nitraamalla väkevän typpihapon avulla.


title: Kvintotseeni

text: Kvintotseenia käytetään maataloudessa fungisidina joko siementen päällystämiseen tai maaperään levitettynä. Sitä on käytetty muun muassa peruna-, sipuli-, vilja-, salaatti-, tomaatti- ja tulppaaniviljelmillä. Usein sitä käytetään yhdessä muiden fungisidien esimerkiksi etridiatsolin, fuberidatsolin, imatsaliilin, karbaryylin tai triadimenolin kanssa. Yhdisteen käyttö on kiellettyä Euroopan Unionin alueella ja rajoitettua Yhdysvalloissa, Kanadassa, Australiassa ja Uudessa-Seelannissa.


title: Erica (kappale)

text: Erica on punkyhtye Nukkekodin single, joka julkaistiin vuonna 1997 levymerkillä Kråklund Records.


title: Only Love Survives

text: Only Love Survives () on Ryan Dolanin esittämä kappale, joka edusti Irlantia vuoden 2013 Eurovision laulukilpailussa Ruotsin Malmössä.


title: Only Love Survives

text: Kappale kilpaili Euroviisujen ensimmäisessä semifinaalissa, jossa se sijoittui kahdeksanneksi ja selviytyi finaaliin. Finaalissa kappale sijoittui sijalle 26. eli viimeiseksi.


title: Mitä mä tein?

text: Mitä mä tein? on punk rock -yhtye Nukkekodin single, joka julkaistiin vuonna 1999 levymerkillä Kråklund Records. Albumi julkaistiin myös yhtyeen toisella studioalbumilla "Puistossa".


title: Lonely Planet (Doriansin kappale)

text: Lonely Planet () on Doriansin esittämä kappale, jolla he edustivat Armeniaa vuoden 2013 Eurovision laulukilpailussa Ruotsin Malmössä.


title: Lonely Planet (Doriansin kappale)

text: Kappale kilpaili Euroviisujen toisessa semifinaalissa, jossa se sijoittui seitsemänneksi ja selviytyi finaaliin. Finaalissa kappale sijoittui 26. maan joukosta 18. sijalle.


title: Älä sano

text: Älä sano on punk rock -yhtye Nukkekodin single, joka julkaistiin joulukuussa 2000 levymerkillä Kråklund Records. Kappale julkaistiin myöhemmin yhtyeen vuoden 2002 studioalbumilla "Riekaleina".


title: Fidži paralympialaisissa

text: Fidži on osallistunut paralympialaisiin kahdeksasti. Maa on saavuttanut yhden mitalin, eli kultaa Lontoon kesäparalympialaisista 2012. Se oli samalla myös toinen Oseanian valtion saavuttama mitali paralympialaisissa. Maa ei ole osallistunut talviparalympialaisiin.


title: Money Monster

text: Money Monster on vuonna 2016 ensi-iltansa saanut yhdysvaltalainen jännityselokuva, jonka on ohjannut Jodie Foster. Elokuvan pääosissa näyttelevät George Clooney, Julia Roberts, Jack O’Connell, Dominic West, Caitriona Balfe ja Giancarlo Esposito.


title: Money Monster

text: Elokuva sai ristiriitaisen vastaanoton elokuvakriitikoilta. Arvosteluja keräävän Rotten Tomatoes -sivuston mukaan 58 % kriitikoista on antanut elokuvalle positiivisen arvosanan keskiarvolla 5.9/10. Keräys perustuu 231 arviointiin. Metacriticissä elokuvalla on 55 pistettä 100:sta.


title: Martin Shaw

text: Martin Shaw (s. 21. tammikuuta 1945) on brittiläinen näyttelijä. Hänet tunnetaan parhaiten rikossarjoista "The Professionals" (1977–1981), "The Chief" (1993–1995), "Judge John Deed" (2001–2007) sekä "George Gentlyn tutkimukset" (2007–2017).


title: Fidži kesäparalympialaisissa 2012

text: Fidži osallistui Lontoon kesäparalympialaisiin vuonna 2012 vain yhden urheilijan joukkueella. Mieskorkeushyppääjä Iliesa Delana toi kisoissa myös maan ensimmäisen paralympiamitalin voittamalla miesten korkeushypyn kultaa luokassa F42. Hän toimi myös joukkueen lipunkantajana avajaisissa.


title: Alkaliteetti (limnologia)

text: Alkaliteetti (A) (myös alkaliniteetti) on luonnonveden tai muun vesiliuoksen puskurikyky happamoitumista vastaan. Tässä artikkelissa alkaliteettia tarkastellaan erityisesti luonnonvesissä limnologian näkökulmasta.


title: Alkaliteetti (limnologia)

text:
Yleisesti Kemiassa alkaliteetti tarkoittaa liuoksen sisältämien emästen kykyä neutraloida siihen liuenneita happoja. Veden alkaliteetti riippuu veteen liuenneiden emästen vahvuuksista, pitoisuuksista ja laadusta.
Yleensä enemmistö luonnonveden emäksistä ovat karbonaattien johdannaisia, mutta kaikilla emäksillä on oma puskurikykynsä. Asiditeetti ilmaisee liuoksen happojen kykyä neutraloida siihen liuenneet emäkset. Alkaliteetti ilmaistaan yksikkönä millimoolina litrassa vettä eli "mmol/l".


title: Alkaliteetti (limnologia)

text: Neutraalin vesiliuoksen happamuustaso eli pH on 7. Emäksinen liuoksen pH-arvo on yli 7 ja happaman alle 7. Luonnonvesissä sen arvo vaihtelee pH 7 molemmilla puolilla. Emäksinen liuos kykenee neutraloimaan siihen lisättyjä happoja ja siten sen alkaliteetti on vahva. Kuitenkin myös hapan liuos voi sisältää emästä, joka osallistuu lisättyjen happojen neutraloimiseen. Vasta kun nämä emäkset ovat neutraloituneet liuoksesta, ei sillä ole enää alkaliteettia jäljellä. Luonnonvesissä ei ole enää alkaliteettia, kun liuoksen pH on noin 4,3–4,5. Siksi liuoksen titrauksessa tutkitaan liuoksen käyttäytyistä tähän pH-arvoon asti.


title: Alkaliteetti (limnologia)

text: Alkaliteetin mittaus suoritetaan ”stressitestinä”, jossa liuokseen titrataan yksiarvoista ja vahvaa happoa, käytännössä suolahappoa niin kauan, että saadaan happamuustaso laskettua haluttuun arvoon. Tavoiteltu happamuudentaso ilmaistaan erilaisilla indikaattoreilla tai se mitataan sähköisesti pH-mittarilla eli potentiometrillä. Alkaliteetti ilmaistaan yksikkönä mmol/l (millimoolia/litra) eli millimoolia suolahappoa litrassa vettä. Käytössä on myös yksikkö mg/l eli milligrammaa litrassa vettä.


title: Alkaliteetti (limnologia)

text: Fenoliftaleiini-alkaliteetti eli p-alkaliteetti eli p-luku ilmoittaa niiden alkaalien eli emästen pitoisuuden vedessä, jotka muodostavat hydroksyyli-ionin (OH) liuetessaan veteen. p-luku mitataan lisäämällä veteen indikaattoriksi fenoliftaleiinia ja seosta titrataan 0,01 M suolahapolla värittömäksi. Silloin liuoksen happamuustaso on laskenut alle 8,3:n. Liuokseen lisätään nyt Cooperin indikaattoriseosta , joka titrauksen jatkuessa on aluksi vihreän värinen ja lopussa punaisen värinen. Tämä värinvaihdos tapahtuu happamuustasolla pH 4,5. Mittaustapa on epätarkka, mutta määritystarkkuudeksi ilmoitetaan silti 0,01 mmol/l.


title: Alkaliteetti (limnologia)

text: Metyylioranssialkaliteetti eli m-alkaliteetti eli m-luku ilmoittaa niiden emästen pitoisuudet vedessä, jotka kuluttavat suolahappoa pH 4,3 asti. Tällaisia ioneja ovat OH-ionit ja muut emäksien tapaan käyttäytyvät yhdisteet. Testi aloitetaan edellisen tapaan, kunnes liuoksen joukkoon lisätään indikaattoriksi metyylioranssia. Metyylioranssi vaihtaa väriään emäksisestä keltaisesta kokonaan hapanta ilmaisevaksi punaiseksi, kun pH on alle 4,4.


title: Alkaliteetti (limnologia)

text: Indikaattorit voidaan korvata pH-mittarilla, jolla mitataan pH sähköisesti suoraan liuoksesta. Koska pH-mittarin mittausalue on indikaattoreita laajempi, voidaan näyte titrata suoraan arvoon pH 4,5 käyttäen suolahappoa. Mikäli näytteessä on runsaasti karbonaatteja ja sen pH on yli 8,3, titrataan näyte ensin pH 8,3 ja luetaan suolahapon kulutus. Sitten jatketaan titrausta varovaisemmin arvoon pH 4,5 ja luetaan suolahapon kokonaiskulutus.


title: Alkaliteetti (limnologia)

text:
Luonnonvesien puskurikyky luonnehditaan olevan (Vesi- ja ympäristöhallituksen raja-arvot):
Alle 0,01 mmol/l tarkoittaa veden olevan jo voimakkaasti happamoitunutta, kun taas alkaliteetti on yli 0,2 mmol/l, kertoo se veden puskurikyvyn olevan erinomainen.


title: Alkaliteetti (limnologia)

text: Alkaliteettia aiheuttavia aineita on luonnossa lukuisia. Tärkeimmän ryhmän muodostavat karbonaatit (CO) ja vetykarbonaatit eli bikarbonaatit (HCO). Näitä syntyy luonnossa, kun ilman hiilidioksidia (CO) liukenee veteen ja muodostaa siinä hiilihappoa (HCO). Hiilihapon vesiliuos protolysoituu osittain ensin vetykarbonaatiksi ja vetykarbonaatista osa protolysoituu edelleen karbonaatiksi. Vetykarbonaatit ja karbonaatit toimivat vedessä emästen tavoin ja aiheuttavat pääosan sen alkaliteetista. Hiilihappo ja vetykarbonaatti ovat heikkoja happoja, mutta karbonaatti on emäs.


title: Alkaliteetti (limnologia)

text: Muitakin puskurikykyä vahvistavia aineita on olemassa. Silikaatit ovat piihappojen suoloja, jotka ovat yleensä niukkaliukoisia veteen. Silikaatteja esiintyy kallion mineraaleissa ja ne muodostavat monimuotoisen yhdisteiden ryhmän. Alkalimetallien silikaatit sen sijaan liukenevat hyvin veteen. Tällainen on esimerkiksi natriumsilikaatti (NaSiO). Fosfaatit ovat fosforihapon suoloja, jotka voivat syntyä muutakin kautta kuin fosforihapon reaktioista. Luonnonvesissä on fosfaatteja luontaisesti vähän, mutta esimerkiksi navetan lanta, lannoitteet tai jätevedet sisältävät sitä runsaasti. Muita vastaavia ainesryhmiä ovat boraatit (BO), arsenaatit ( AsO) ja aluminaatit (AlO, tai AlO). Maaperästä veteen liukenevat humusaineet tai siihen huuhtoutuva humus sisältää orgaanisia emäksiä, jotka osallistuvat veden puskurikykyyn.


title: Alkaliteetti (limnologia)

text: Järveä, jolla on huono tai loppunut alkaliteetti, uhkaa happamoituminen. Jo pienet happamat sateet tai laskuojien valumat neutraloivat järven emäspitoisuudet ja alkavat sitten laskea veden happamuustasoa. Tällainen tapahtuma on Suomessa esimerkiksi sulamisvaluma kevättalven aikana. Mikäli palautumiseen ei jää aikaa, alentaa seuraava hapan kuormitus järven happamuustasoa lisää. Näihin ryhmiin kuuluvat vedet ovat erittäin suuressa vaarassa happamoitua.


title: Alkaliteetti (limnologia)

text: Järven puskurikyky riippuu järven valuma-alueen maaperän laadusta. Karut ympäristöt, kallioiset maastot tai maaperän ohut moreenikerros ei tuota alkaliteetissa tarvittavia puskuroivia yhdisteitä riittävästi. Näillä seuduilla sijaitsevatkin useimmat Syuomen happamoituneista järvistä. Valuma-alueen peltovaltaisuus kasvattaa alkaliteettia ja vähentää siten happamoitumista. Kun veden pH kasvaa yli 7, niin samalla veden alkaliteetti kasvaa. Jos alkaliteetti on välttävä, tyydyttävä tai hyvä, kykenee se vastaustamaan useimpia happamia kuormituksia ja järven happamuustaso säilyy koko ajan vakiona. Kuitenkin pitkäaikainen ja vahvasti hapan kuormitus, kuten esimerkiksi suo- tai metsäojien runsas lasku järveen, tuhoaa lopulta sen puskurikyvyn ja järvi happamoituu pysyvästi. Alkaliteetti voi pienentyä myös vesimassan sisäisen kehityksen seurauksena. Esimerkiksi veteen liuennut ammoniumin hajoaa happikadon aikana ensin nitriitiksi ja sitten nitraatiksi tuottaen samalla happamuutta, joka kuluttaa ensin veden alkaliteettiä.


title: Alkaliteetti (limnologia)

text: Järven happamuuden kehitystä tarkkailtaessa on tärkeää seurata juuri alkaliteetin muutoksia. Pelkkä pH–arvojen tarkastelu ei anna asiasta yhtä luotettavaa kuvaa, koska happamuusarvot voivat vaihdella satunnaisesti ja palata sitten takaisin normaaliarvoihinsa. Sen sijaan jo muutaman vuoden välein pintavedestä mitattu alkaliteetti riittää happamuusvaaran havaitsemiseen ajoissa. Pintavesinäyte kannattaa ottaa järven syystäyskierron aikana, jolloin vesi on tasalaatuista. Kevättäyskierron aikana järveen valuu tavallisesti runsaasti sulamisvesiä, eikä tulos vastaa järven normaalia tilaa.


title: The World’s End

text: The World’s End on vuonna 2013 ensi-iltansa saanut tieteiskomedia, jonka on ohjannut Edgar Wright. Elokuva kertoo lapsuudenystävien pubikierroksesta, jonka aikana paljastuu koko ihmiskunnan olevan vaarassa.


title: The World’s End

text: Elokuva on Simon Peggin ja Edgar Wrightin "Three Flavours Cornetto trilogy" -sarjan kolmas ja viimeinen osa. Sarjaan kuuluvat myös elokuvat "Shaun of the Dead" (2004) ja "Hot Fuzz" (2007).


title: The World’s End

text: Keski-ikäinen alkoholisti ja ikuinen epäonnistuja Gary King (Simon Pegg) etsii koulukaverinsa ja saa heidät vakuutettua suorittamaan kanssaan loppuun ”Kultaisen mailin”, pubikierroksen joka koostuu kahdestatoista kaverusten kotikaupungin Newton Havenin pubista. Gary haluaa suorittaa kierroksen, koska he olivat epäonnistuneet kierroksen suorittamisessa teini-ikäisenä 1990-luvulla eivätkä päässeet koskaan viimeiseen pubiin nimeltään ”The World’s End”.


title: The World’s End

text: Gary saapuu Newton Havenin ystäviensä Peterin (Eddie Marsan), Oliverin (Martin Freeman), Stevenin (Paddy Considine) ja Andyn (Nick Frost) kanssa ja he aloittavat pubikierroksen. Toisessa pubissa he kohtaavat Oliverin siskon Samin (Rosamund Pike), jonka huomiosta Gary ja Steven kamppailivat kouluaikoina.


title: The World’s End

text: Kolmannessa pubissa Gary käännytetään ovelta, sillä hän on saanut sinne porttikiellon teini-ikäisenä, mutta hän juo ulkona pöydällä olleen oluen kierroksen jatkamiseksi. Neljännen pubin vessassa Gary päätyy tappelemaan teini-ikäisen pojan kanssa ja irrottaa tältä pään. Poika vuotaa sinistä verta ja paljastuu vierasta teknologiaa olevaksi androidiksi. Garyn ystävät liittyvät joukkoon ja taistelevat muita androideja vastaan.


title: The World’s End

text: Viisikko päättää jatkaa pubikierrosta androidien epäilysten välttämiseksi. Seitsemännessä pubissa he tapaavat taas Samin, ja Gary sekä Sam ja Steven joutuvat tappeluun Samin kaksosystäviä esittävien androidien kanssa. Sam uskoo viimein Garya nähdessään totuuden omin silmin. Kahdeksannessa pubissa kauniiksi nuoruudenihastuksiksi naamioituneet androidit yrittävät vietellä Garyn, Andyn ja Peterin. Samaan aikaan Basil (David Bradley), mies johon he tutustuivat vuoden 1990 pubikierroksella ja joka on tunnettu salaliittoteoreetikko, kertoo heille androidien maahanhyökkäyksestä. Yhdeksännessä pubissa viisikon vanha opettaja Guy Shepherd (Pierce Brosnan) pyytää heitä hyväksymään kohtalonsa jolloin heidät korvattaisiin androideilla. Andy huomaa Oliverin olevan androidi, koska hänellä on jälleen syntymämerkkinsä. Seuranneen tappelun jälkeen viisikon tiet eroavat ja Gary käskee Samia pakenemaan.


title: The World’s End

text: Jäljelle jääneet neljä kaverusta epäilevät toisiaan androideiksi, ja vaativat toisiaan todistamaan olevansa ihmisiä. Paljastuu että Gary on vuosia aiemmin valehdellut Andylle, mikä on johtanut tämän pidätykseen, minkä vuoksi Andy on edelleen katkera Garylle. Androidit löytävät nelikon ja saavat Peterin kiinni kun hän jää tappelemaan kiusaajansa androidin kanssa. Gary haluaa kuitenkin jatkaa kierrosta loppuun saakka. Andy kieltäytyy ja haluaa palata Lontooseen, ja hän kolkkaa Garyn tajuttomaksi. Andy ja Steven huomaavat, että heidän täytyy mennä kierroksen kymmenennen pubin läpi päästäkseen autolle. Kun Gary herää ja juo kymmenennen tuopin, hän päättää jatkaa kierroksen loppuun yksin. Yhdennentoista pubin ja tuopin jälkeen hän jatkaa matkaa World’s End -pubiin ja samaan aikaan androidit saavat Stevenin kiinni pakoauton luota.


title: The World’s End

text: Andy kohtaa Garyn World’s End -pubissa ja paljastaa riidan aikana vaimonsa jättäneen hänet. Selviää myös että Gary on yrittänyt itsemurhaa vähän ennen kaverusten jälleennäkemistä. Viimeistä tuoppia laskiessa kaksikko löytää salaisen kammion, jossa he tapaavat jälleen Stevenin. Ruumiiton ääni nimeltään Verkko (Bill Nighy) paljastaa androidien maahannousun olleen syynä televiestinnän nopeaan kehityksen viimeisten vuosikymmenien ajan. Verkko tarjoaa ystävyksille mahdollisuutta auttaa Maapallon liittämisessä galaktiseen planeettojen yhteisöön, mutta he kieltäytyvät vedoten Verkon suunnitelman virheisiin. Turhautunut Verkko hylkää suunnitelmansa kun Gary onnistuu todistamaan sen joutuneen korvaamaan kaikki ihmiset androideilla onnistuakseen. Sam saapuu juuri ajoissa ja ajaa kaverukset pois Newton Havenista juuri ennen kuin kaupunki itsetuhoutuu.


title: The World’s End

text: Jokin aikaa myöhemmin Andy kertoo kuulijoille tapahtumista Newton Havenissa, joiden seurauksena ihmiskunta on taantunut takaisin pimeälle keskiajalle vailla sähköä ja modernia teknologiaa. Andyn avioliitto on pelastunut, Steven seurustelee Samin kanssa, Peter-androidi on palannut perheensä luokse ja Oliver-androidi toimii edelleen asunnonvälittäjänä. Raitistunut Gary elää raunioituneessa Newton Havenissa androidien kanssa.


title: The World’s End

text: "The World’s Endin" käsikirjoitus valmistui vuonna 2011, jonka jälkeen dialogia työstettiin näyttelijöiden kanssa harjoituksissa. Idea oli kuvata sitä vieraantumisen tunnetta, jonka ihminen kokee palatessaan pitkän ajan kuluttua takaisin kotikaupunkiinsa.


title: The World’s End

text: Elokuva kuvattiin vuoden 2012 syksyllä 12 viikon aikana muun muassa kuuluisilla Elstree Studios -elokuvastudioilla Lontoossa sekä Letchworthin ja Welwynin puutarhakaupungeissa. Peggin mukaan Letchworth valittiin kuvauspaikaksi, koska Newton Havenin haluttiin näyttävän suhteellisen uudelta kaupungilta. Esimerkiksi letchworthilainen The Gardeners Arms -pubi esitti elokuvassa pubikierroksen viimeistä pubia The World’s Endiä. Elokuvan kuvauksissa jouduttiin siirtämään istutukset Letchworthissa sijaitsevasta Ison-Britannian vanhimmasta vuonna 1909 rakennetusta kiertoliittymästä, ja tuotantoyhtiö maksoi 2500 puntaa uusien istutusten tekemisestä.


title: The World’s End

text: Elokuvan kuvitteellisen Newton Havenin kaupungin juna-asemalla tapahtuva kohtaus kuvattiin High Wycomben asemalla Buckinghamshiressa lokakuussa 2012.


title: The World’s End

text: "The World’s End" on saanut hyvin myönteisen vastaanoton elokuvakriitikoilta. Arvosteluja keräävä sivusto Rotten Tomatoes on laskenut elokuvalle pistemäärän 89 % perustuen 218 arvosteluun, joiden keskimääräinen arvosana on 7,4/10. Metacriticissä elokuvalla on 81 pistettä 100:sta merkiten ”yleisesti positiivisia arvioita”.


title: The World’s End

text: Domen arvion mukaan elokuva oli hauska mutta samalla koskettava komedia, joka kertoo keski-ikäisten miesten kaveruudesta ja katkeransuloisesta nuoruuden nostalgiasta.


title: Fidži kesäparalympialaisissa 2008

text: Fidži osallistui Pekingin kesäparalympialaisiin vuonna 2008 joukkueella, johon kuului vain yksi urheilija, eli pikajuoksija Ranjesh Prakash, joka toimi myös maan lipunkantajana avajaisissa. Mitaleita maa ei saavuttanut. Myös korkeushyppääjä Iliesa Delanan piti osallistua kisoihin, mutta hän kaatui harjoituksissa, eikä pystynyt sen vuoksi osallistumaan kisoihin.


title: Kia Niro

text: Kia Niro on Kian vuodesta 2016 lähtien valmistama crossover-tyyppinen hybridiauto. Se esiteltiin Chicagon autonäyttelyssä helmikuussa 2016. Niro jakaa perusrakenteensa Hyundai Ioniqin kanssa.


title: Kia Niro

text: Niro sai vuoden 2016 Euro NCAP -kolaritestistä tulokseksi täydet viisi tähteä.


title: Kia Niro

text: Nirossa on 1,6-litrainen (105 hv) vapaasti hengittävä bensiinimoottori ja sen apuna 44-hevosvoimainen sähkömoottori. Voimansiirtona on kuusivaihteinen kaksoiskytkinvaihteisto.


title: Here We Go

text: Here We Go () on PeRin esittämä kappale, jolla he edustivat Latviaa vuoden 2013 Eurovision laulukilpailussa Ruotsin Malmössä.


title: Here We Go

text: Kappale kilpaili Euroviisujen toisessa semifinaalissa, jossa se sijoittui viimeiseksi eli seitsemänneksitoista ja täten karsiutui finaalista.


title: You and Me (Takasan kappale)

text: You and Me () on Takasan esittämä kappale, jolla he edustivat Sveitsiä vuoden 2013 Eurovision laulukilpailussa Ruotsin Malmössä.


title: You and Me (Takasan kappale)

text: Kappaleen esittävän yhtyeen Takasan oikea nimi oli "Heilsarmee" (), mutta se jouduttiin vaihtamaan kilpailun sääntöjen kieltäessä poliitiset kannanotot.


title: You and Me (Takasan kappale)

text: Kappale kilpaili Euroviisujen toisessa semifinaalissa, jossa se sijoittui kolmanneksitoista ja täten karsiutui finaalista.


title: Henry ja June

text: Henry ja June (; myös "Henry and June") on vuonna 1990 ensi-iltansa saanut Philip Kaufmanin ohjaama yhdysvaltalainen elämäkerrallinen draamaelokuva, jonka pääosissa ovat Fred Ward Henry Millerinä (1891–1980), Uma Thurman June Millerinä (1902–1979) ja Maria de Medeiros Anaïs Nininä (1903–1977). Sivurooleissa ovat muun muassa Richard E. Grant Hugo Guilerina (1898–1985) ja Kevin Spacey Richard Osbornina. "Henry ja June" kertoo Ninin ja kirjailija Henry Millerin sekä tämän June-vaimon välisistä suhteista 1930-luvun Pariisin vapaamielisissä taiteilijapiireissä.


title: Henry ja June

text: "Henry ja June" perustuu löyhästi Anaïs Ninin muistelmateokseen "Henry ja June" ("Henry and June: From the Unexpurgated Diary of Anaïs Nin", 1986), joka koostuu Ninin päiväkirjoista vuosilta 1931–1932. Muistelmateoksen pohjalta Philip ja hänen vaimonsa Rose Kaufman sovittivat elokuvan käsikirjoituksen. Elokuvan tuottajana oli heidän poikansa Peter Kaufman. Philippe Rousselot sai vuonna 1991 parhaan kuvauksen Oscar-ehdokkuuden, mikä tekee "Henry ja Junesta" yhden kolmesta Oscar-ehdokkuuden saaneesta NC-17-ikärajan elokuvasta. Muut Oscar-ehdokkuuden saaneet NC-17-ikärajan elokuvat ovat "Villi sydän" (1990) ja "Unelmien sielunmessu" (2000). Anaïs Ninin muistelmateoksen "Henry ja Junen" pohjalta ilmestyi vuonna 1990 samankaltainen, italialainen "La stanza delle parole" -elokuva, jonka on ohjannut Franco Molè.


title: Henry ja June

text:
Anaïs Nin (Maria de Medeiros) saapuu Pariisiin pankkiirimiehensä Hugon (Richard E. Grant) kanssa vuonna 1931. Ninillä on vakaa parisuhde aviomiehensä kanssa, mutta hän haluaa elämältä enemmän. Nin tapaa kirjailija Henry Millerin (Fred Ward), joka työstää uutta romaania. Niin kirjailija, kirjailijan June-vaimo (Uma Thurman) kuin heidän boheemi elämäntapansakin houkuttelevat nuorta ja kokeilunhaluista Niniä. Miller ja Nin aloittavat älyllisen ja eroottisen suhteen, jonka kolmantena osapuolena on Millerin oma vaimo.
Mark Adler kokosi "Henry ja Junen" ääniraidan, joka koostuu lähinnä elokuvan ajan suosituista kappaleista ja teoksista. Varèse Sarabande julkaisi elokuvan soundtrack-albumin 6. marraskuuta 1990.


title: Henry ja June

text: Alun perin Alec Baldwin oli kiinnitettynä Henry Millerin rooliin, mutta syyskuussa 1989 ilmoitettiin Fred Wardin korvanneen hänet. "Henry ja Junen" kuvaukset alkoivat Pariisissa 4. syyskuuta 1989. Elokuvaa kuvattiin Pariisin lisäksi myös Épinay-sur-Seinen kunnassa sijaitsevilla studioilla. Elokuva kuvattiin 15 viikossa; kuvaukset saatiin päätökseen 19. joulukuuta 1989. Elokuvan tuotantoyhtiönä oli Walrus & Associates.


title: Henry ja June

text: "Henry ja June" sai ensi-iltansa Venetsian elokuvajuhlilla Italiassa 14. syyskuuta 1990. Elokuvan Yhdysvaltain ensi-ilta oli 5. lokakuuta 1990, jolloin sen teatterilevityksestä vastasi Universal Pictures. "Henry ja June" tuotti avausviikonloppunaan Yhdysvalloissa 1 032 942 dollaria 76 elokuvateatterissa. Elokuva tuotti Yhdysvalloissa yhteensä 11 567 449 dollaria, ja sitä esitettiin kotimaassaan laajimmillaan 295 elokuvateatterissa. Ulkomailla elokuva tuotti 11 905 000 dollaria. Maailmanlaajuisesti "Henry ja June" tuotti yhteensä 23 472 449 dollarin lipputulot. Lipputulojen perusteella elokuva on vuoden 1990 menestynein ja kaikkien aikojen toiseksi menestynein NC-17-ikärajan elokuva Yhdysvalloissa. Kaikkien aikojen menestynein NC-17-ikärajan elokuva on "Showgirls" (1995). Lisäksi elokuva on saanut Yhdysvalloissa kolmanneksi laajimman teatterilevityksen NC-17-ikärajan elokuvista. "Henry ja Junen" edellä ovat "Showgirls" 1 388 elokuvateatterillaan ja "Crash" (1996) 339 elokuvateatterillaan. Suomessa "Henry ja June" sai teatteriensi-iltansa 19. lokakuuta 1990. United Pictures Finland Oy oli elokuvan teatterilevittäjänä Suomessa. Elokuva oli Suomessa 31. katsotuin elokuva 58 010 hengen katsojamäärällään vuonna 1990.


title: Henry ja June

text: "Henry ja June" julkaistiin Yhdysvalloissa VHS:lle 21. maaliskuuta 1991, ja MCA Universal Home Video julkaisi elokuvan Yhdysvalloissa DVD:lle 23. helmikuuta 1999. Elokuvan Suomen VHS-levittäjänä oli Esselte Video ja DVD-levittäjänä Egmont Entertainment Oy. Suomessa elokuva julkaistiin DVD:lle 28. huhtikuuta 2000.


title: Henry ja June

text: "Henry ja June" oli Yhdysvalloissa ensimmäinen MPAA:n korkeimman NC-17-ikärajan saanut elokuva. NC-17 vastaa Suomessa K-18-ikärajaa. Alun perin "Predator 2 – Saalistaja" (1990) oli ensimmäinen NC-17-ikärajan saanut elokuva, mutta sitä leikattiin sen verran, että se sai matalamman R-ikärajan. NC-17-ikäraja laadittiin korvaamaan X-ikärajamerkintä. Suomessa elokuvan ikärajana on useimmiten K-16.


title: Henry ja June

text: Ilmestyessään "Henry ja June" sai elokuvakriitikoilta kielteisen vastaanoton, mutta ajan kuluessa kritiikki on hellittänyt ja nykyisin se on saanut lähinnä myönteistä palautetta. Rotten Tomatoes -sivuston mukaan 69% kriitikoista on antanut elokuvalle positiivisen arvosanan 6,1/10 keskiarvolla. Keräys perustuu 16 arviointiin. 7 787 käyttäjästä 69% on antanut elokuvalle positiivisen arvosanan 3,5/5 keskiarvolla.


title: Riistakamera

text: Riistakamera on liiketunnistimella varustettu valvontakamera. Muihin valvontakameroihin verrattuna riistakameroissa on lisänä riippumattomuus sähköverkosta, pieni koko sekä hyvä sään- ja iskunkestävyys. Metsästäjät käyttävät riistakameroita muun muassa selvittäessään, millaista riistaa omalla riista-alueella mahdollisesti liikkuu.


title: Riistakamera

text: Riistakameran tärkeimpiä ominaisuuksia ovat pieni koko, huomaamattomuus ja akkujen pitkä toiminta-aika. Infrapunasalaman ansiosta se pystyy kuvaamaan myös pimeässä. Riistakameran ottaman kuvan voi uusilla kameramalleilla saada suoraan matkapuhelimeen tai langattomasti tietokoneelle.


title: Riistakamera

text: Riistakameraa voi käyttää myös ihmisten valvontaan, esimerkiksi ilkivallan, varkauksien tai murtojen torjuntaan. Esimerkiksi asuntomurtoja on selvitetty niiden avulla. Jokainen voi kuvata riistakameralla omaa pihaansa ja kiinteistöään ja sinne tulevia ihmisiä. Jos kamera kuvaa myös naapurin piha-aluetta ja siellä olevaa ihmistä, voi kyse olla salakatselusta.


title: It's My Life (Cezarin kappale)

text: It's My Life () on Cezarin esittämä kappale, jolla hän edusti Romaniaa vuoden 2013 Eurovision laulukilpailussa Ruotsin Malmössä.


title: It's My Life (Cezarin kappale)

text: Kappale kilpaili Euroviisujen toisessa semifinaalissa, jossa se sijoittui viidenneksi ja selviytyi finaaliin. Finaalissa kappale sijoittui 26. maan joukosta 13. sijalle.


title: Nainen junassa

text: Nainen junassa () on brittiläisen kirjailijan Paula Hawkinsin kirjoittama psykologinen jännitysromaani vuodelta 2015. Romaani oli Britanniassa myyntimenestys, ja sitä oli elokuuhun 2015 mennessä myyty maailmanlaajuisesti yli kolme miljoonaa kappaletta.


title: Nainen junassa

text: Romaaniin perustuva Tate Taylorin ohjaama samanniminen elokuva sai ensi-iltansa 7. lokakuuta 2016.


title: Tomorrow (Gianluca Bezzinan kappale)

text: Tomorrow () on Gianluca Bezzinan esittämä kappale, jolla hän edusti Maltaa vuoden 2013 Eurovision laulukilpailussa Ruotsin Malmössä.


title: Tomorrow (Gianluca Bezzinan kappale)

text: Kappale kilpaili Euroviisujen toisessa semifinaalissa, jossa se sijoittui neljänneksi ja selviytyi finaaliin. Finaalissa kappale sijoittui 26. maan joukosta 8. sijalle.


title: Lane moje

text: Lane moje () on Željko Joksimovićin ja Ad Hoc Orchestran esittämä kappale, jolla he edustivat Serbia ja Montenegroa vuoden 2004 Eurovision laulukilpailussa Turkin Istanbulissa.


title: Lane moje

text: Kappale kilpaili ensimmäistä kertaa järjestetyssä semifinaalissa, jonka se voitti ja selviytyi finaaliin. Finaalissa kappale sijoittui 24. maan joukosta toiseksi.


title: Three Flavours Cornetto trilogy

text: Three Flavours Cornetto trilogy (joskus myös Cornetto trilogy tai Blood and Ice Cream trilogy; ) on kolmen brittiläisen komediaelokuvan sarja, jotka on ohjannut Edgar Wright, käsikirjoittanut Wright yhdessä Simon Peggin kanssa ja tuottanut Nira Park.


title: Three Flavours Cornetto trilogy

text:
Trilogiaan kuuluvat vuoden 2004 romanttinen zombie-elokuva "Shaun of the Dead", vuoden 2007 poliisielokuva "Hot Fuzz" ja vuoden 2013 pubikierroksesta kertova elokuva "The World's End". Elokuvissa on myös suurelta osin samat näyttelijät, ja niiden pääosissa ovat Simon Pegg ja Nick Frost.
Trilogian nimen alkuperä on vitsissä, jonka elokuvien tekijät kertoivat kun toimittaja kysyi heiltä "Shaun of the Dead"- ja "Hot Fuzz" -elokuvissa nähdyistä Cornetto-jäätelöistä. Se on viittaus puolalaisen ohjaaja Krzysztof Kieslowskiin niin sanottuun trikolorisarjaan "Kolme väriä" (1993–1994). "Shaun of the Deadissa" jäätelö on punainen ja mansikanmakuinen, "Hot Fuzzissa" sininen klassikkomaku ja "The World's Endissa" vihreä ja maultaan minttu-suklaa.


title: Three Flavours Cornetto trilogy

text: Jokaisessa elokuvassa nähdään Cornetto-jäätelö ja kuullaan musiikkia hedelmäpelistä "Ooh Aah Dracula". Elokuvia yhdistää myös jokaisessa oleva kohtaus, jossa hypätään aidan yli huonoin lopputuloksin. Wright on myös todennut elokuvien yhdistävän ihmissuhdekomedian zombielokuvaan, poliisielokuvaan ja tieteiselokuvaan.


title: Fidži kesäparalympialaisissa 2004

text: Fidži osallistui Ateenan kesäparalympialaisiin vuonna 2004 joukkueella, johon kuului kaksi urheilijaa kahdesta eri lajista. Kyseessä oli maan neljäs esiintyminen paralympialaisissa, eikä se saavuttanut mitaleita. Maan yleisurheilu-edustaja Sarote Ravai Fiu oli maan ensimmäinen naisedustaja paralympialaisissa.


title: Pomo piilossa Suomi

text: Pomo piilossa Suomi on 7. syyskuuta 2016 Nelonen-kanavalla alkanut samannimiseen brittiläisformattiin perustuva suomalainen tositelevisiosarja. Ohjelman jokaisessa jaksossa yksi suomalaisen yrityksen johtaja tulee työpaikkaansa aivan tavallisena työntekijänä selvittääkseen ja korjatakseen työpaikan ongelmia. Juontajana toimii Jenni Alexandrova.


title: Ilkka Haka

text: Ilkka Haka (s. 10. syyskuuta 1930) on suomalainen yritysjohtaja, koulutukseltaan kauppatieteiden maisteri. Hänelle myönnettiin vuorineuvoksen arvonimi 1990. Hän oli Valion johtotehtävissä vuodesta 1963 ja pääjohtaja 1985–1992.


title: GFriend

text: GFriend (, tyyliteltynä GFRIEND) on vuonna 2015 perustettu kuusijäseninen eteläkorealainen tyttöyhtye, jonka levy-yhtiönä toimii Source Music. Yhtyeeseen kuuluvat Sowon, Yerin, Eunha, Yuju, SinB ja Umji. Yhtye debytoi 15. tammikuuta 2015 minialbumillaan "Season of Glass".


title: GFriend

text: GFriend julkaisi ensimmäisen minialbuminsa "Seasons of Glass" 15. tammikuuta 2015. Albumi ja sen nimikkosingle ”Glass Bead” debytoivat 12. sijalla Gaonin viikoittaisella albumilistalla. Yhtye julkaisi toisen minialbuminsa "Flower Bud" ja sen nimikkosinglen ”Me Gustas Tu” musiikkivideon 23. heinäkuuta. GFriend sai kansainvälistä huomiota, kun nettiin julkaistiin video, jossa yhtyeen jäsenet esittivät sinnikkäästi loppuun kappaleensa ”Me Gustas Tu” lukuisista kaatumisista huolimatta. Yhtyeen jäsenen Yujun kerrotaan kaatuneen yli viisi kertaa esityksen aikana. GFriend oli loppuvuonna ehdolla ainoana eteläkorealaisena tyttöyhtyeenä MTV Europe Music Awards -palkintojenjakogaalassa kategoriassa "Paras eteläkorealainen esitys".


title: GFriend

text: GFriend julkaisi kolmannen minialbuminsa "Snowflake" sen nimikkosinglen ”Rough” kanssa 25. tammikuuta 2016. Yhtye voitti singlellä ensimmäisen palkintonsa musiikkiohjelmassa. Voittoa seurasi seuraavat neljätoista palkintoa: tällä määrällä he sijoittuivat toiseksi eniten peräkkäisiä palkintoja saaneena tyttöyhtyeenä. GFriend julkaisi ensimmäisen studioalbuminsa "LOL" ja sen nimikkosinglen ”Navillera” 11. heinäkuuta.


title: Matti Hakama

text: Kaarlo Matti Hakama (s. 9. marraskuuta 1939 Oulu) on suomalainen valtiotieteilijä. Hän on ollut Tampereen yliopiston epidemiologian professori 1975–2003 ja Suomen Syöpärekisterin Joukkotarkastusrekisterin johtaja 1968–2004. Hän on tutkinut syöpäsairauksien esiintymistä ja toteamista.


title: Birgitte Hjort Sørensen

text: Birgitte Hjort Sørensen (s. 16. tammikuuta 1982 Kööpenhamina, Tanska), on tanskalainen näyttelijä. Hän on tunnettu muun muassa televisiorooleistaan toimittaja Katrine Fønsmarkina Danmarks Radion draamasarjassa "Vallan linnake" vuosina 2010-2013 ja Ingridinä sarjassa "Vinyl" vuonna 2016. Hän myös esiintyi sivuroolissa villinä "Game of Thrones" -sarjan viidennellä tuotantokaudella vuonna 2015.


title: Birgitte Hjort Sørensen

text: Vuonna 2012 Sørensen esitti tanskalaisen taiteilijan Peder Severin Krøyerin vaimoa ja muusaa Marie Krøyeria Bille Augustin ohjaamassa samannimisessä elokuvassa.


title: Birgitte Hjort Sørensen

text: Sørensenin molemmat vanhemmat ovat lääkäreitä ja hänellä on kaksi vanhempaa sisarta. Hän kasvoi Kööpenhaminassa.


title: Birgitte Hjort Sørensen

text: Sørensen esiintyi valmistuttuaan teatterikoulusta vuonna 2008 Roxie Hartin roolissa musikaalissa "Chicago" ensin Kööpenhaminassa ja sitten Cambridge Theatressa.


title: Birgitte Hjort Sørensen

text: Vuonna 2014 hän esiintyi Donmar Warehousen tuotannossa William Shakespearen näytelmässä "Coriolanus". Hän esitti näytelmässä Coriolanuksen, jota näytteli Tom Hiddleston, vaimoa Virgiliaa. Näytelmästä tehtiin televisioelokuva, jota esitettiin muun muassa Suomessa Finnkinon elokuvateattereissa National Theatre Live -nimikkeen alla.


title: Birgitte Hjort Sørensen

text: Vuonna 2016 Sørensen esiintyy Broadwaylla Donmar Warehousen tuotannossa Christopher Hamptonin näytelmästä "Les liaisons dangereuses". Hän esittää Madame de Tourvelia vastanäyttelijöinään Liev Schreiber ja Janet McTeer.


title: Aimo Hakanen

text: Aimo Kalevi Hakanen (s. 1935) on suomalainen kielentutkija. Hän on ollut Turun yliopiston suomen kielen professori 1984. Hän tutki adjektiivien vastakohtasuhteita, konstrastiivista lauseoppia ja tekstilingvistiikkaa.


title: Jussi Hakkarainen

text: Raimo Väinö Juhani (Jussi) Hakkarainen (s. 1934) on suomalainen eläinlääkäri. Hän oli Kuopion yliopiston eläinlääketieteen professori vuodesta 1988. Helsingin yliopiston eläinlääketieteellisen tiedekunnan kotieläinhygienian dosenttina Hakkarainen on ollut vuodesta 1978.


title: Jussi Hakkarainen

text: Hakkaraisen väitöskirja "Developmental changes of protein, RNA, DNA, lipid, and glycogen in the liver, skeletal muscle, and brain of the piglet. A methodological and experimental study with special reference to protein synthesis" julkaistiin Veterinärhögskolanissa Tukholmassa vuonna 1975.


title: Aakkula

text: Aakkula on pieni Tampereen kaupunginosa, joka sijaitsee noin neljän kilometrin päässä keskustasta. Aakkula rajautuu lännessä Vuohenojaan, idässä Viialaan, etelässä Turtolaan ja pohjoisessa Messukylään. Vuonna 2012 Aakkulassa oli 465 asukasta.